Izložbama i promocijom knjige Aleksinac se i ove godine uključio u manifestaciju „Noć muzeja“. U subotu, 19. maja, u galerijama Centra za kulturu i umetnost otvorene su dve izložbe posvećene Vuku Karadžiću. Reč je o tematskim izložbama Muzeja jezika i pisma iz Tršića i posvećene su dvestotoj godišnjici objavljivanja Vukovog Srpskog rječnika i 190. godišnjici Vukovog Bukvara.\nU večernjim časovima, u dvorištu Zavičajnog muzeja predstavljena je monografija „Manastir Žiča – centar Arhiepiskopije, Eparhije i sabora u srednjem veku“ autora dr Dragoljuba Danilovića, profesora istorije u Kraljevačkoj gimnaziji. Ova knjiga, koju je prošle godine objavio Istorijski arhiv Kraljeva, rezultat je dugogodišnjeg naučno-istraživačkog rada i interesovanja za manastir Žiču, središte srednjovekovne kulture i duhovnosti.\n– Retkom istraživačkom upornošću, bolje rečeno iskrenim poslušanjem toliko nedostajućem današnjoj nauci i kulturi, autor je uspeo da dopre do sušte dubine istorijskog vremena, do onog ugaonog kamena od kojeg počinje srpsko saborno pamćenje i srpsko državotvorno delanje. Bilo je to vreme stvarnog i svevažnog jedinstva srpske crkve i države, odnosno vreme stvaranja samostalne i crkve, i države, a bez tog jedinstva samostalnosti ne bi ni bilo – rekao je između ostalog Miloje Radović, upravnik Narodne biblioteke u Kraljevu.\nAutor dr Dragoljub Danilović je istakao da ova knjiga svedoči o kulturnom blagu iz 13. veka i o tome koliko je bila velika uloga manastira Žiča u tom periodu, kada je Srbija bila moćna i respektabilna država.\nOvo veče duhovnosti na najbolji mogući način upotpunila je svojim pevanjem Jadranka Jagličić, interpretatorka tradicionalne muzike i profesorka solfeđa u Muzičkoj školi u Kraljevu.\nOvom prilikom posetioci su bili u prilici da pogledaju postavke u zgradi Zavičajnog muzeja.\nPrevious Post:Aleksinac ugostio „Čitaliće“\nNext Post:Radničkom i Mitiću sve počasti


Imamo prvo odustajanje u ABA2 ligi: Sloboda Tuzla ne želi sudjelovati u balon sistemu!\nJoš nije ni krenula, a ABA 2 liga je već u problemu.\nSloboda Tuzla je na svojim stranicama poslala službeno priopćenje u kojem se očituju kako neće nastupati u sitemu natjecanja koji je zamišljen. Donosimo u cijelosti priopćenje:\n“OKK Sloboda Tuzla u sezoni 2020/2021 neće uzeti učešće u ABA2 ligi. Uprava Kluba, na čelu sa predsjednikom Aidom Berbićem, odlučila je u najboljem interesu Kluba, a to je trenutno odluka da se ne učestvuje u regionalnom takmičenju ove sezone. Detaljnije o razlozima možete pročitati u nastavku gdje Vam ostavljamo dopis upućen boardu ABA2 lige.\nNa sastanku klubova ABA2 lige održanom 07. septembra putem zoom platforme, predstavnik OKK Sloboda Tuzla – predsjednik Kluba gospodin Aid Berbić, zamolio je predstavnike rukovodstva ABA lige da se razmisli o smanjenju cijene „pozivnice“ koju bi klubovi „sa pozivnicom“ trebali platiti za učešće u takmičarskoj sezoni 2020/21. Dobio je odgovor da će odluka o eventualnom smanjenju cijene biti donesana na boardu ABA lige koji se trebao sastati do kraja mjeseca, te da ćemo biti obavješteni o istoj.\nŽao nam je što je došlo do ove tačke, ali je 50.000 EUR-a veoma visoka cijena, za koju ne dobivamo ništa zauzvrat. Ostalim ekipama, kao i rukovodstvu Lige želimo uspješnu sezonu, da se okonča bez problema i prekida izazvanih virusom COVID-19, te se nadamo da ćete imati razumjevanja za naše razloge.\nOKK Sloboda Tuzla”\nIzvor: OKK Sloboda Tuzla


Human gest novovaroških privrednika, besplatno dele zaštitne maske - PPmedia\nHuman gest novovaroških privrednika, besplatno dele zaštitne maske\nPosted on\t28 марта, 2020 8:22 am by adminpp033\nNovovaroški privrednici položili su ovih dana test humanosti. Miško Dragašević vlasnik preduzeća „19 maj“ i Emilija Jelić, vlasnica TUR „Vila Nana“ , iako tokom vanrednog stanja njihove firme trpe značajne finansijske gubitke, pokrenuli su proizvodnju zaštitnih maski koje besplatno dele svojim sugrađanima.\nBesplatno šiju maske za sugrađane, foto: www.ppmedia.rs\nU planu je kažu da proizvedu 5000 pamučnih maski, do sada su napravili dve hiljade, a od toga veće je hiljadu podeljeno sugrađanima. U procesu proizvodnje, volonterski nesebično pomažu tri žene Vesna Ljujić, Behija Kolenović i Zorica Kurćubić.\nMaske deljene policiji u Novoj Varoši\n– Maske delimo javnim preduzećima i službama, a svi Novovarošani kojima su potrebne, mogu ih preuzeti kod Emilije Jelić u ulici Karađorđeva 32 ili u radnji 19. maj, ulica Raoničke bune 23 – navode darodavci.\nTokom naredne sedmice maske će biti podeljene i policiji u Prijepolju. Ovi privrednici navode, da će ukoliko se ukaže potreba za većim brojem zaštitkih maski, od planiranih 5 hiljada, nastaviti da šiju i dalje, sve dok bude bilo potrebe.\nОзнаке: Emilija Jelić, Nova Varoš, vesti Zlatar, zaštitne maske


Dani Velbek - Blic Sport\nNOVA PAUZA Velbek devet meseci van terena\nZAKUVALA SE BORBA ZA TITULU Pao je Lester, Velbek u 95. minutu vratio Arsenal u život\nU derbiju 26. Kola Premijer lige Arsenal je na svom terenu savladao Lester 2:1 (0:1).\nVenger: Velbek će biti naše najveće pojačanje\nTrener fudbalera Arsenala Arsen Venger rekao je da ne planira dovođenje napadača u zimskom prelaznom roku i dodao da će povratak Danija Velbeka biti najveće pojačanje za ekipu.\nVelbek ipak ide na operaciju, čeka ga višemesečna pauza\nFudbaler Arsenala Dani Velbek odsustvovaće mesecima posle operacije levog kolena.\nFudbaler Arsenala Dani Velbek propustiće predstojeću utakmicu sa Mančester junajtedom zbog povrede kolena, rekao je trener londonske ekipe Arsen Venger.\nVelbek: Kada sam poslednji put postigao tri gola? Igrajući za rezerve Junajteda\nDani Velbek je sa tri gola doneo pobedu Arsenalu protiv Galatasaraja (4:1) u drugom kolu Lige šampiona, a posle meča podsetio se i kada je poslednji put tresao mrežu kao protiv turske ekipe.\nVenger: Velbek je idealno pojačanje za Arsenal, najbolji je na krilu\nMenadžer Arsenala Arsen Venger rekao je da ga raduje forma i partija engleskog reprezentativca Danija Velbeka, koji na startu kvalifikacija za Evropsko prvenstvo postigao oba gola u pobedi protiv Švajcarske (2:0).\nVelbek: Van Persi je klasa za sebe, nadam se pobedi Arsenala nad Sitijem\nAleks Ferguson je servirao iznenađenje Liverpulu kada je odlučio da društvo Van Persiju u napadu pravi Dani Velbek, a engleski reprezetnativac je nahvalio saigrača posle pobede u derbiju od 2:1.\nUhapšen navijač Čelsija zbog vređanja Danija Velbeka\nBritanska policija saopštila je da je uhapsila navijača Čelsija koji je oponašao majmuna na utakmici protiv Mančester junajteda u Liga kupu Engleske i na taj način vređao napadača Danija Velbeka.\nNavijač Čelsija oponašao majmuna i gestikulirao u pravcu Danija Velbeka\nBritanski mediji, funkcioneri, bivši fudbaleri, treneri, svi odreda su osuđivali Srbiju nakon rasističkog incidenta u Kruševcu, a zaboravili su da isti problem imaju i u svom dvorištu. To je potvrdio i navijač Čelsija na utakmici sa Mančester junajtedom pošto je oponašao majmuna i gestikulirao u pravcu Danija Velbeka.\nVelbek: Pobednički gol je plod timske igre\nHeroj pobede Engleske nad Švedskom od 3:2 Dani Velbek


NSinfo: Uskoro razgledanje Novog Sada iz dabl-dekera\nDomaći i strani posetioci, ali i svi građani, uskoro će imati\nmogućnost da zanimljive lokacije, ulice, institucije i ustanove u gradu razgledaju vozeći se u crvenom dabl-deker autobusu, koji bi već početkom leta trebalo da postane deo redovne turističke ponude Novog Sada.\nVožnja autentičnim oldtajmerom „London transporta“ marke RM-83 trajaće oko 50 minuta, a svi putnici moći će uživo ili preko tonskog snimka na srpskom i engleskom jeziku da slušaju priče turističkog vodiča o znamenitostima grada. Planirano je da razgledanje grada autobusom na sprat, koji ima 46 sedišta, bude organizovano subotom i nedeljom, bez obzira na broj prijavljenih putnika, uz mogućnost organizovanja polazaka radnim danima na upit.\nProjekat je osmislila marketinška agencija „Promo group Serbia“ u čijem je danas taj oldtajmer vlasništvu, s idejom da Novi Sad dobije stalne ture razgledanja iz autobusa na sprat, po ugledu na velike svetske metropole, prenosi Dnevnik.\n– Želimo da probamo da pronađemo nekoliko sponzora koji će pokriti troškove neophodne da bi se ture realizovale sigurno i u kontinuitetu od nekoliko meseci, bez obzira na broj putnika, barem tokom leta, do jeseni – rekao je direktor kompanije Zoran Prodanović, dodavši da će se ture realizovati i ako se za vožnju prijavi jedan putnik. – Još uvek smo u pregovorima s nekoliko banaka i kompanija. Za sada imamo nezvaničnu saglasnost Uprave za saobraćaj i puteve i Uprave za privredu. Saznali smo nezvanično da se čeka mišljenje i odobrenje kabineta gradonačelnika u vezi s mestom polaska, što je takođe važan elemenat za realizaciju projekta. Trebalo bi da to bude centar grada zbog jednostavnosti realizacije, ali i stranih turista, kojih je u gradu sve više i kojima bi to bio vrlo interesantan sadržaj, kakav za sada u toj formi ne postoji u gradu.\nAutobuska karta za odrasle biće 500 dinara, za decu od tri do 12 godina 300, a za mališane do tri godine vožnja će biti besplatna. Ceo projekat biće promovisan na društvenim mrežama i u medijima, a recepcije i turističko-informativni pultovi trebalo bi da dobiju prospekte i brošure o vožnji crvenim autobusom. Kako nam je rekao direktor kompanije „Promo group Serbia“, zeleno svetlo i podršku za realizaciju projekta dobili su i od Turističke organizacije grada Novog Sada.


Zaev: Odluke Sobranja ubrzat će naš ulazak u NATO i EU - informativa.ba\nVijesti Regija Zaev: Odluke Sobranja ubrzat će naš ulazak u NATO i EU\nZahvalan sam političarima i narodu Bosne i Hercegovine na njihovoj punoj podršci Makedoniji tokom ovog historijskog procesa u našoj zemlji - poručio je Zoran Zaev, premijer Makedonije.\nU razgovoru za "Dnevni avaz" Zaev je ocijenio da postupak promjene Ustava još nije završen, da su uspješno prošle neke važne faze tog procesa te je iznio uvjerenje da će se njegova država ubrzo priključiti Sjevernoatlantskom savezu (NATO) i otvoriti pregovore o članstvu u Evropskoj uniji.\n- Time se šalje jasna poruka svijetu da je, nakon decenija sukobljavanja u regionu zapadnog Balkana, put ka stabilnosti i napretku realan i očigledan. Poslanici Sobranja stvarali su prošle sedmice historiju, na kojoj će im čestitati buduće generacije - smatra Zaev.\n- Bit ćemo članovi dvije najjače organizacije na svijetu - NATO-a i EU - njihov punopravni član kao nezavisna i ponosna država. Ovom historijskom odlukom naš ulazak u te dvije institucije bit će bitno ubrzan, a ishod je sasvim jasan - kaže Zaev za Avaz.\nPremijer Makedonije u izjavi za "Avaz" ističe i da su za odluku o početku promjena Ustava glasali članovi svih stranaka u\nOznake: #Zoran Zaev #Makedonija


Zanimljivosti dana : Lista najlakših poslova na svetu\nLista najlakših poslova na svetu\nSigurno ste nekada pomislili dok ste na poslu kako je naporno svoj posao i poželeli ste da imate lakši posao.Mi vam ne možemo naći lakši posao ali zato možemo vam doneti listu najlakših ili idealnih poslova na svetu.Pa da je pogledamo...\nČudite se ovome ali ovaj posao zaista postoji ( idealan je za sve spavalice ),opis posla je sasvim jednostavan vi testirate madrace. Web sajt Travelodge na primer redovno poziva par volontera koji bi isprobali madrace u hotelskim sobama, a jedini im je zadataka da spavaju i ujutro uz kafu ocene kako su spavali na njima\n2.Savetnici za sve i svašta\nHmm tog posla čini nam se imamo na ovim prostorima i previše .Ipak koliko god mislili da sve znamo,celog života mi učimo i saznajemo nešto novo. Neki se srame pitati kada nešto ne znaju, a tu nastupaju video priručnici DIY (skraćenica od "Do It Yourself") koji postaju sve važniji u svakodnevnom životu Tako ljudi preko njih uče, na primjer, kako svezati kravatu, kako se našminkati ili naučiti zviždati.\n3.Ocenjivači i kritičari banja i wellness centara\nJoš jedan idealan posao,opis posla je u tome da se po celi dan brčkate,da vas masiraju i isprobavate razne vrste blata.A na kraju "umorni" od posla na kraju dana napišete komentar o proteklom danu u banji ili wellness centru.\nE ovo je već posao za sladokusce,proizvođač čokolade Godiva plaća degustatorima koji rade kod njih od 24.000 do 70.000 dolara godišnje da probaju njihove đakonije od čokolade.lak posao....hmmm... ne bi se rteklo neki tvrde da nakon nekog vremena ovaj posao postaje naporan.\n5.Animator kućnih ljubimaca\nČudan posao ali idealan ko voli životinje .Na primer kada se snima reklama sa kućnim ljubimacima neko ljubimce mora da po celi dan animira, kako bi ostali koncentrisani tokom dana Satnica animatora za potrebe Animal Planeta je od 10 do 40.000 dolara.\nIdealan posao za nas Balkance .Mnogi od nas provode sate i sate gledajući TV, a niko im to ne plaća.Ipak postoji i takav posao da dok gledate televiziiju zarađujete do 25.000 dolara za godinu dana analizirajući sadržaj TV programa ili određene reklame.\nNaučnici zbunjeni ''Oumuamua'' asteroid ima čudan organski omotač\nOumuamua,svemirski objekat -"asteroid" koji je proleteo pokraj Zemlje ovog meseca…\nUhapšen zbog punjenja mobilnog telefona u vozu!\nU današnje vreme jedan od najvećih problema vlasnika mobilnih telefona jeste kratko…


Niška televizija » Budžet Palilule i razvojni i restriktivni (VIDEO)\nBudžet Palilule i razvojni i restriktivni (VIDEO)\nObjavljeno 18.12.2014. 14:13\nOdbornici Gradske opštine Palilula usvojili su predlog na osnovu kojeg će ova opština sledeće godine raspolagati budžetom od 155.700.000 dinara, što je za sedamnaest miliona dinara manje u odnosu na ovogodišnji. Opozicija kritikuje punjenje budžeta uvećanjem taksi, ali s druge strane ocenjuje da je ovakav budžet jedini moguć.\nBudžet opštine Palilula je razvojni i restriktivni, kaže njen predsednik Boban Džunić. Prethodnih godina, opština se dovijala za projektna sredstva, ali je pitanje do kada će to biti moguće.\nDžunić kritikuje podjednaku podelu budžetskih sredstava opštinama, ističući da Palilula, kao i Pantelej, nemaju javne površine u meri poput Opštine Medijana, čijim bi izdavanjem, mogli ostvariti iste budžetske prihode.\nOdbornici DS-a, najveće opozicione odborničke grupe u Skupštini Opštine Palilula, bili su uzdržani prilikom usvajanja budžeta.\nOdbornici su dali i pozitivno mišljenje na Plan detaljne regulacije deponije Bubanj na teritoriji grada Niša.\nNeki od planova Opštine Palilula jesu i smanjenje broja zaposlenih u administraciji za 5 odsto, transparentno budžetsko finansiranje projekata, kao i redovno izmirivanje obaveza prema javnim preduzećima Gradskoj toplani i Elektrodistribuciji, što do sada nije bio slučaj.\nUsvojen budžet GO Medijana za 2015. godinu\nLAF: Javni poziv funkcionerima u Nišu


Elea Profesional farba za kosu No 05.57 138ml - Idealno.rs\nPočetna / Lepota i zdravlje / Kozmetika i higijena / Nega kose / Elea Profesional farba za kosu No 05.57 138ml\nPonuda prodavnice lilly.rs za proizvod Elea Profesional farba za kosu No 05.57 138ml. Ispravnost cene i podataka proveri na internet stranici prodavnice.\nElea Profesional farba za kosu No 0.00 138ml\nElea Profesional farba za kosu No 12.0 138ml\nIdealno.rs je vodeći portal za upoređivanje cena u Srbiji, koji omogućava potrošačima da kupuju pametno. Uporedi ponude prodavnica za Elea Profesional farba za kosu No 05.57 138ml i izberi najbolju. Nega kose iz kategorije Kozmetika i higijena je najbolja kupovina, ukoliko želiš kvalitetan proizvod po najboljoj ceni.\nPročitaj opis proizvoda Elea Profesional farba za kosu No 05.57 138ml i vidi da li ti odgovara ili pogledaj druge proizvode brenda --UNKNOWN--. Opis i tehnički podaci proizvoda Elea Profesional farba za kosu No 05.57 138ml se mogu razlikovati od onih u internet prodavnici u kojoj obavljaš kupovinu. Elea Profesional farba za kosu No 05.57 138ml je dostupan u prodavnici lilly.rs po ceni, koja je navedena pored svakog prodavca u meniju "Prodavnice".\nGarantne uslove za Elea Profesional farba za kosu No 05.57 138ml proveri u prodavnici u kojoj nameravaš da obaviš kupovinu. Slika za Elea Profesional farba za kosu No 05.57 138ml je simbolična, zato se pre kupovine u prodavnici uveri da je proizvod isti.\nElea Professional Coulor&Care boja za kosu stručne formule specijalno preporučena od strane frizera i kolorista. Namenjena je za kućnu upotrebu.


Šutanovac: Pitajte ostale kad su se razočarali u Vučića » Opozicionar\nIzvor: Opozicionar tim\t poslednja izmena 30. decembra 2017.\nPredsednik DS Dragan Šutanovac, nakon što je objavio da će biti zajednički kandidat DS i Nove stranke, kaže da je opozicija u obavezi da, posle izbora, udruži mandate i pobedi SNS. Smatra da je to moguće čak i kada bi Aleksandar Šapić ušao u koaliciju s naprednjacima. „Ne planiramo saradnju s Vučićem, a ostale pitajte kad su se razočarali u njega“.\nŠutanovac je rekao da više od 6 meseci zastupa tezu da na „beogradskim izborima imamo ideološku potku“. Mi smo danas ozvaničili jednu socijaldemokratsku, građansku kolonu, rekao je navodeći da su PSG i Dragan Đilas, sa Narodnom strankom – desna, narodna kolona.\nNa pitanje da li misli da je dobra odluka da opozicija ide u više kolona, umesto da bude ujedinjena, lider DS kaže da ona nije ujedinjena od samog starta. Ali dodaje da veruje da će dve kolone – centar levo DS i Nova stranka i centar desno (PSG, Đilas) imati više glasova od vladajuće koalicije.\nNavodi da je siguran da ima ljudi koji bi glasali za DS, a ne bi za Narodnu stranku ili obrnuto. I dodaje: „Mi smo u obavezi da, nakon izbora, udružimo svoje mandate i pobedimo SNS“.


Miloš Biković i Ana Nikolić zajedno u seriji Južni vetar! - Film - Region - Vesti - Svet Plus\n09:13 24. JUN 2020.\nPublika bi u nastavku hit serije mogla da gleda popularnu pevačicu Anu Nikolić.\nAna Nikolić bi trebala da glumi ljubavnicu Miloša Bikovića, koji u "Južnom vetru" tumači lik Maraša, žestokog momka sa beogradskog asfalta, saznaje "Alo!".\n- Scenario za drugu sezonu „Južnog vetra" odavno je napisan i čeka se samo da se steknu svi uslovi za početak snimanja. Osim novih zapleta i novih likova, novina je i to da su producenti uveliko u pregovorima sa Anom Nikolić jer žele da ona zaigra u nastavku - kaže na početku razgovora za „Alo!" izvor blizak produkciji i objašnjava kakav lik bi trebalo Ana Nikolić da tumači.\n- U novoj sezoni akcenat će biti stavljen na Marašev odnos s njegovom devojkom, koju tumači Jovana Stojiljković. Iako su oni na kraju prve sezone uspeli da izglade svoj turbulentni odnos, ipak će njihovo pomirenje biti kratkog daha. Tačnije, lik koji bi trebalo da tumači Ana Nikolić pomrsiće konce Marašu i majci njegovog sina - kaže naš izvor i dodaje:\n- Ana bi trebalo da igra pevačicu na vrhuncu svoje karijere u koju su zaljubljeni mnogi moćni muškarci. Međutim, nakon slučajnog susreta sa Marašem, ona odlučuje da uđe u vezu sa njim. Njihov odnos će biti turbulentan i prepun iznenadnih obrta i nema sumnje da će ta veza u velikoj meri obeležiti narednu sezonu - kaže naš izvor i dodaje da su producenti uveliko u pregovorima s Nikolićevom.\n"Ani se dopao scenario za nastavak "Južnog vetra", a pogotovo joj se sviđa uloga koja je za nju namenjena i uverena je da bi mogla savršeno da je odigra. Ne manjka joj entuzijazma i ambicije da se pokaže i kao glumica u tako velikom projektu. Jedino što bi moglo da joj pokvari planove jesu njene profesionalne i porodične obaveze i još uvek nije izvesno da li će Ana prihvatiti ulogu ili ne. Ukoliko uspe da organizuje svoje vreme i obaveze, nema sumnje da će publika s nestrpljenjem čekati da je gleda na malim ekranima." - kaže na kraju razgovora\nMilos BikovicAna NikolicpevacicaserijaJuzni vetarljubavnicaMarasulogafilm


Mišel: Tri stuba i ekonomski pakt EU za članstvo kandidata sa Zapadnog Balkana – NovostiDana.rs\nEvropska unija na tri stuba i poseban pakt za investicije i privredni rast treba da postave novi budući postupak za prijem u članstvo zemalja Zapadnog Balkana, a već ovih dana će Evropska komisija dovršiti predlog nove metodologije za proširivanje.\nTo je izjavio predsednik Evropskog saveta Šarl Mišel u razgovoru s premijerom Albanije Edijem Ramom u Tirani, saopštio je danas Mišelov kabinet u Briselu.\nMišel je naglasio da će preuredjenje temelja i smernice za buduće odnose EU i zemalja Zapadnog Balkana biti u središtu pažnje Evropskog saveta idućih nedelja,a da će očekivana nova strategija nužno biti postavljena na tri stuba, za koje će se on snažno založiti.\nPredsednik Evropskog saveta je istakao da prvi stub mora biti to da se šefovi država ili vlada EU saglase kakav će biti pristup postupku prijema novih članica u idućim godinama.\nTo takodje znači da se, pošto članice Unije žele da reformišu i osavremene pristupni postupak kako bi taj proces bio uverljiv, ugradi veće poverenje i da mu se obezbedi snažnije političko rukovodjenje, objasnio je Mišel.\nNaglasio je da je za to, kao „i da bismo mogli da idemo napred“, takodje nužno da kandidati za članstvo i region ostvare opipljive rezultate u učvršćenju vladavine zakona, suzbijanju korupcije, organizovanog kriminala.\nUpravo to je neophodno da u raspravi sagledaju zemlje EU i, dodao je čelnik Evropskog saveta, „vrlo uskoro“ će Evropska komisija, pošto se posavetovala s vladama članica Unije, podneti predloge Evropskom savetu za modernizaciju načela i postupka proširivanja.\nDrugi stub je da šefovi država ili vlada EU razmotre nove predloge Evropske komisije i daju jasne smernice za odluku o mogućem otvaranju pregovora sa Severnom Makedonijom i Albanijom, predočio je Mišel.\nZa to je, stavio je on do znanja, nužna jednoglasnost u Evropskom savetu koji će razmotriti predloge Evropske komisije.\n„Treći stub je, po mom mišljenju, od ključnog značaja jer nam omogućava“, podvukao je predsednik Evropskog saveta, „da učinimo bitne korake u povezivanju s prva dva stuba“.\n„Taj treći stub je poziv koji ću podneti Evropskom savetu, da se usvoji istinski pakt za investicije i privredni rast na Zapadnom Balkanu“.\n„Pakt za investicije i privredni rast koji će omogućiti“, kazao je Mišel, “ da se razni instrumenti kojima raspolaže EU uvedu u igru svi mogući instrumenti, uključujući one kojima se podstiče ekonomski razvoj, što je presudan uslov za poboljšanje socijalnih prilika i ohrabrenje svih oblika saradnje medju zemljama“.\nReč je, istakao je on, „o regionalnom pristupu koji treba da doprinese učvršćenju tri pomenuta stuba“.\n„Budućnost Zapadnog Balkana mora biti usmerena u potpunosti ka Evropi i zato nam je nužno da nastavimo ovaj jasno ciljani i uredjeni dijalog.., a pozivam (zemlje regiona) da ujedno nastave da ulaže sve moguće napore za reforme, modernizaciju, posvećenost vladavini zakona, borbi protiv korupcije i organizovanog kriminala“, zaključio je Mišel.


"Otadžbina": Aleksandar Vučić se odriče Kosova, ali ga Rusi u tome sprečavaju | Borba Info\nHome/Fakti/“Otadžbina”: Aleksandar Vučić se odriče Kosova, ali ga Rusi u tome sprečavaju\n“Otadžbina”: Aleksandar Vučić se odriče Kosova, ali ga Rusi u tome sprečavaju\nNova amarička administracija to ništa i ne krije i jasno kaže da bi samo otvaranje obostranih diplomatskih predstavništava zadovoljilo američku stranu.\nOvakav sled političkih događaja je rezultat katastrofalne nacionalne i državne politike predsednika Srbije Aleksandra Vučića. On se ponaša po onoj narodnoj izreci da „loš pas navodi vuka na tor“.\nU devet godina svoje vladavine on nema nikakvu platformu za rešenje statusa Kosova i Metohije. O srpskoj platformi nikada nije raspravljala ni Vlada ni Skupština Srbije. O srpskoj platformi jedino zna Aleksandar Vučić i možda njegova bliža familija.\nBriselskim sporazumom je Albancima dao sve. Ono što Amerikanci i njihovi zapadni saveznici nisu uspeli bombama da ostavare Aleksandar Vučić im je dao u miru i na tacni.\nPredao im je i sudstvo i policiju, i civinu zaštitu i telekomunikacije i vojsku Kosova. Srbe je izveo na separatističke izbore čime je de fakto preko svoje „Srpske“ ili bolje reći kvislinške liste legitimizovao i legalizovao secesinističku vlast u Prištini. I šta posle svega može da očekuje nego priznanje samoproglašene republike Kosovo.\nZa svoje neuspehe u vođenju nacionalne i državne politike optuživao je prethodne režime. Zaboravljajući pritom da su oni imali platformu koja je usvojena u Skupštini Srbije i za koju je i Aleksandar Vučić i njegova ondašnja SRS glasala.\nTa platforma je Albancima jedino nudila autonomiju i ništa drugo i ništa više. Stepen autonomije treba da bude ostvaren pregovorima Beograda i Prištine. Ahtisarijev plan koji je Srbima davao mnogo više od onog što nudi Briselski sporazum je vlada Vojislava Koštunice odbila. Skupština Srbije je apsolutnom većinom to odbijanje prihvatila.\nJer kako pre neki dan reče jedan mlađani političar iz Prištine, normalno albanski jer u Prištini više nema Srba, da prijem „Kosova“ u UN ne zavisi ni od Beograda, ni od Prištine, ni od Njujorka, ni od Londona ili Brisela nego od stava Ruske Federacije. U poslednje vreme svi ruski zvaničnici su jasno i nedvosmisleno kazali Vučiću da i u slučaju da on prizna samoproglašenu republiku Kosovo da će Rusi na zahtev takvog Kosova za prijem u UN staviti veto.\nOvakva pozicija ruske strane razotkriva i razobličuje izdajničko političko delovanje predsednika Srbije. Predsednik Srbije se odriče južne srpske pokrajine ali ga Rusi u tome sprečavaju.\nI ono što građani Srbije treba da znaju da nikakva trgovina Kosovo za Krim za Moskvu ne dolazi u obzir, jer zašto bi Rusija svojim priznanjem samoproglašene republike Kosovo širila granice NATO pakta. Možda se takva politika odvijala u vreme Gorbačova i Jeljcina ali se ne odvija u vreme Vladimira Putina.\nPrevious Pilot “Amerikan erlajnza” poslao poruku: Nešto je iznad nas\nNext Korona je scenario duboke države, evo sa kakvim ciljem


Projektno orijentisana nastava matematike - INSTITUT ZA MODERNO OBRAZOVANJE\nHome » Projektno orijentisana nastava matematike\nSeminar za nastavnike razredne nastave i profesore matematike\nNedelja, 9. april, u prostorijama TeachingAcademy,\nu ulici Cara Dušana 34 (Zemun)\nSeminar pod nazivom „Projektno orijentisana nastava matematike” održaće se u nedelju, 9. aprila, u prostorijama TeachingAcademy, u ulici Cara Dušana 34 (Zemun). Jednodnevni seminar namenjen je nastavnicima razredne nastave, vaspitačima u predškolskim ustanovama, kao i profesorima matematike u osnovnim i srednjim školama. Osim korisnih znanja, ovaj seminar će vam doneti i 8 bodova za obavezno stručno usavršavanje. Prijavite se što pre i po ceni od 2.500 RSD obezbedite svoje mesto na seminaru koji će vam pružiti brojna korisna znanja za vaš dalji napredak. Seminar počinje uvodnim predavanjem od 10 časova, a kompletnu agendu možete videti putem ovog linka\nUkoliko putem prijave obezbedite svoje prisustvo na seminaru, usvojićete principe projektno i problemski orijentisane nastave. Stečene veštine omogućiće vam da učenicima približite funkcionalna znanja i pripremite ih za dalje školovanje. Uz tehnike koje razvijete tokom seminara, bićete korak bliži ka ostvarivanju još uspešnije karijere.\nSeminar „Projektno orijentisana nastava matematike” osmišljen je kao kombinacija interaktivne radionice i motivacionog predavanja. Predavač Ivan Anić će vam predstaviti tehnike uz pomoć kojih ćete usmerite učenike ka razvijanju mišljenja i efikasnijem učenju. Uz to, saznaćete kako da kroz projektne aktivnosti prepoznate ishode učenja kod đaka.\nCiljevi seminara su unapređivanje nastavničkih kompetencija koje doprinose efikasnijoj nastavi orijentisanoj ka rešavanju problema i radu na realnim projektima. Fokus predavanja biće na osposobljavanju profesora da realizuju projektno i problemski orijentisanu nastavu. Nakon uspešno odslušanog seminara, dobićete 8 bodova za obavezno stručno usavršavanje.\nJednodnevno usavršavanje, 9. april\nRazvoj kompetencije K2\nSposobnost lakše i efikasnije organizacije nastave\nTehnike prenošenja funkcionalnih znanja učenicima\nUpoznavanje sa najboljim načinima pripreme učenika za dalje školovanje\nPrepoznavanje ishoda učenja kod đaka kroz projektne aktivnosti\nVaš predavač: Ivan Anić\nIvan Anić doktorirao je u oblasti matematike na Prirodno-matematičkom fakultetu u Novom Sadu, a trenutno je zaposlen na Visokoj školi strukovnih studija ITS. Tokom dugogodišnje karijere, u prestižnim časopisima je objavio brojne naučne radove koji se tiču primenjene matematike i nastave iz ovog predmeta. Član je srpskog PISA tima, kao i Nacionalnog saveta za praćenje rezultata PISA projekta, i zamenik glavnog menadžera za TALIS projekat u Srbiji. Trenira nadarene učenike za matematička takmičenja do nivoa matematičke olimpijade.\n9. april 2017. godine, od 10h do 18:30h\nTeachingAcademy, u ulici Cara Dušana 34 (Zemun)\nPrijavite se i zauzmite svoje mesto\nKako bi svim učesnicima bilo omogućeno usavršavanje koje zadovoljava visoke standarde, broj slobodnih mesta na seminaru je ograničen. Da biste obezbedili svoje mesto, potrebno je da što pre popunite prijavu i tako osigurate svoje prisustvo u prostorijama TeachingAcademy 9. aprila.\n25 9 2.500 RSD


Radio Nešvil – Bogatić » Počinje merenje prosečne brzine na svim auto-putevima Počinje merenje prosečne brzine na svim auto-putevima – Radio Nešvil – Bogatić\nPočinje merenje prosečne brzine na svim auto-putevima\n26. aprila 2018. radionesvil\nU Srbiji od sutra počinje merenje prosečne brzine vožnje na svim deonicama auto-puteva, a saobraćajna policija počinje da kažnjava sve koji makar i za jedan kilometar prekorače dozvoljenih 120 kilometara na čas.\nVozači neće moći da tako lako, eventualnim zaustavljanjem na sredini deonice, na odmorištu ili benzinskoj stanici, izbegnu kažnjavanje, jer će i broj vozila „presretača“ na svim deonicama srpskih auto-puteva biti povećan.\nOd Horgoša do Preševa, na deonici dugoj 537 kilometara, ne može se brže od četiri sata i 16 minuta, a od naplatne rampe Vrčin do naplatne rampe Preševo minimalno vreme prolaska u dozvoljenim okvirima iznosi tri sata.\nKoje su kazne predviđene za vozače?\nVozače koji na auto-putevima Srbije budu, ipak, vozili brže nego što je u proseku dozvoljeno, čekaju sledeće kazne: za vožnju brzinom od 120 do 140 kilometara na sat sleduje im novčana kazna u visini od 3.000 dinara, dok će za vožnju brzinom od 141 do 150 kilometar na sat morati da plate kaznu od 5.000 dinara.\nRadio Nešvil sa reprezentacijom Srbije u Ukrajini\n14. novembra 2016. radionesvil Komentari su isključeni na Radio Nešvil sa reprezentacijom Srbije u Ukrajini\n5. oktobra 2018. radionesvil Komentari su isključeni na Najava utakmica ovoga vikenda\nPonovo saobraćajna nezgoda u opštini Bogatić\n25. aprila 2016. radionesvil Komentari su isključeni na Ponovo saobraćajna nezgoda u opštini Bogatić


SVEČANO PROGLAŠENJE NAJUSPEŠNIJIH UČESNIKA LIKOVNOG I LITERARNOG KONKURSA | ZR KLIK\nZrenjanin- U četvrtak, 4. juna u 12 časova u izložbenom salonu Kulturnog centra Zrenjanina biće otvorena izložba radova koji su pristigli na elektronski konkurs.\nPored izloženih dečjih radova, svečanog proglašenja najuspešnijih, uz prisustvo nekih od mladih autora uručuće se i nagradni vaučeri. Kulturni centar Zrenjanina je predvideo da se protokolarni deo otvaranja i proglašenja obavi i putem lajv striminga (live streaming) na FB stranici KCZR, tako da će publika imati priliku da na taj način bude uz nas na otvaranju i podrži talentovanu decu. U sklopu otvaranja proglasiće se i najuspešniji učenici u kategoriji literarnih radova jer je konkurs pored oblasti likovnog paralelno bio raspisan i za ovu oblast stvaralaštva. Prema predviđenim merama i u okviru datih okolnosti, potrebno je pridržavati se svih preporuka boravka u zatvorenom prostoru.\nLikovni radovi će biti izloženi do 10. juna tako da će svi zainteresovani odnosno publika svih generacija moći da pogleda postavku i upozna dečja iskustva nastala u toku vanrednog stanja. Književno veče na kojem je predviđeno predstavljanje pisanih radova organizovaćemo zasebno, kada se uslovi delimično normalizuju i budi prihvatiljiv za organizaciju ove vrste događaja.\n– Kraći pregled informacija\n– Podsećanja radi Kulturni centar Zrenjanina je krajem marta, raspisao (elektronski) literarni i likovni konkurs na temu ljubavi, drugarstva, solidarnosti i humanosti. Zaključno sa 30. aprilom na elektronsku adresu Kulturnog centra ukupno je pristiglo 247 radova. Na likovni konkurs se prijavilo i svoje radove je poslalo 109 učenika nižih i 68 učenika viših razreda (ukupno 177), dok se na literarni konkurs prijavilo 27 učenika nižih i 43 učenika viših razreda (ukupno 70).\n– Kulturni centar Zrenjanina za najuspešnije učesnike obezbedio je i vredne nagrade kako za viši tako i za niži školski uzrast kako za literarni tako i za likovni deo konkursa u vidu kraćih putovanja – vikenda u Akvaparku Jagodina (prvonagrađeni), jednodnevnog izleta u Akvapark Petrolend u Bačkom Petrovcu (drugonagrađeni) i poklona u vidu knjige (trećenagrađeni).


Dodik je poželio petočlanoj porodici Šljivić da prožive u ovom stanu svoje dobre i sretne dane i da se porodica proširi.\n"Za mene je ovo bio jedan od boljih trenutaka, moramo da stanemo ponekad, da se osvrnemo oko sebe, da vidimo ljude koji su za Republiku Srpsku dali ono najvažnije što su imali, da sa njima budemo u svemu i da im pomognemo", naglasio je Dodik.\nOn je zahvalio ljudima koji su imali taj nivo socijalne i društvene, patriotske odgovornosti da se na ovaj način angažuju i pomognu porodici Šljivić.\n"Ovo će sve za mjesec dana biti opremljeno novim namještajem i onda će porodica moći da se useli. Ja bih volio da niko nema nikakav problem, ali to je nemoguće i ovo je neki mali tračak sreće koji vidimo u porodici i satisfakcija za mnogo stvari", rekao je Dodik.\nMitrović je rekao da su firma "CM trejd" i on pokrenuli inicijativu da zbrinu jednu porodicu poginulog borca.\n"Vidimo sada da smo našli pravu porodicu kojoj je ovaj prostor bio neophodan jer je njih petoro živjelo u 39 kvadrata. Mi smo u ovom slučaju dodijelili 78 kvadrata. Naša obaveza u narednih mjesec dana jeste da ovaj prostor opremimo i da porodica useli i počne srećniji život", naveo je Mitrović.\nSaša Kovačević iz firme "CM trejd" rekao je da je Vojin Mitrović dao zeleno svjetlo da se ide u realizaciju ideje o dodjeli stana porodici poginulog borca.\n"Predsjednik Dodik je to podržao i došli smo do toga zajedničkim snagama da zbrinemo jednu porodicu", dodao je Kovačević.\nNeda Šljivić zahvalila je predsjedniku Dodiku i svima koji su učestvovali u realizaciji ove ideje.\n"Drago mi je da je neko prepoznao, da je neko vidio gdje mi živimo", rekla je Šljivićeva i dodala da je prije ovoga "20 godina kucala na zatvorena vrata".\nUručivanju ključeva porodici Šljivić prisustvovala je i premijer Republike Srpske Željka Cvijanović.


Tvorci serije The Simpsons traže pomoć publike Prolog\nVeć 20 godina tvorci serije "The Simpsons" kreiraju smešnu uvodnu scenu za svaku epizodu. Međutim, čini se da im ponestaje ideja jer je na oficijelnoj internet sranici serije objavljeno takmičenje za najbolju "scenu na kauču".\nPočetkom svake epizode cela porodica Simpson seda na kauč, a potom pale televiziju. U svakoj epizodi se tokom ove uvodne scene desi neka smešna situacija.\n"Kreirali smo stotine uvodnih scena na kauču tokom poslednjih 20 godina. Sada je došao red na vas", stoji u obaveštenju.\nOd ljubitelja se traži da osmisle vlastite uvodne scene i da ih pošalju u pisanoj formi do 100 reči. Pobednička ideja će biti prikazana u nekoj od narednih epizoda.


SAM: Srbiji nedostaje visokostručni kadar, ali i zanatlije - Ekonomija - Dnevni list Danas\nPočetna » Ekonomija » SAM: Srbiji nedostaje visokostručni kadar, ali i zanatlije\nPredsednik Srpske asocijacije menadžera (SAM) Dragoljub Damljanović izjavio je danas da Srbiji nedostaje mlad i stručan kadar, ali i zanatlije koje treba da pospeše industrijalizaciju i rade na novootvorenim mestima u fabrikama.\n5Piše: Beta 01. decembra 2020. 14.38\nFoto: Fejsbuk/Svet stakla\nOn je, na online forumu SAM-a na temu cirkularnih migracija, naveo da je najveći nedostatak u visokokvalifikovanoj stručnoj spremi, posebno vezano za IT.\n„Mladi ne bi trebalo da odlaze, jer mogućnost da se oni zaposle u svojoj zemlji donosi viskoprofitabilne poslove i industrije, oni su dobro plaćeni za svoje poslove i više mogu da potroše u svojoj zemlji”, objasnio je Damljanović.\nPrema njegovim rečima, oni kreiraju ekosisteme koji omogućavaju kreiranje još više takvih mesta.\n„Važno je da se mladi motivišu da ostanu da rade u zemlji, prvenstveno jer generišu jako veliki dohodak i za zemlju i za sebe i kreiraju atmosferu koja privlači još više takvih”, istakao je predsednik SAM-a.\nPartner u sektoru za reviziju kompanije „PwC” Srbija Biljana Bogdanović kazala je da je istraživanje koje se bavilo razlozima za odlazak iz zemlje pokazalo da je 80 odsto ispitanika izjavilo da se efekti odlaska kvalitetnog kadra iz Srbije veoma osećaju.\n„Takodje, istraživanje je pokazalo da su zanimanja koja najviše nedostaju ona u oblasti IT sektora, komercijalisti, vozači i građevinari”, izjavila je Bogdanović.\nOna je dodala da komapanije saradjuju sa fakultetima u 43 odsto slučajeva, te da se saradnja sprovodi kroz kontakte sa profesorima, sa studentskim organizacijama i u vidu različitih praksi, gostujućih predavanja.\nProdekan za saradnju sa privredom Ekonomskog fakulteta u Beogradu Dragan Lončar rekao je da na odliku mladih da ostanu ili odu iz svoje zemlje utiču obrazovni sistem, nivo zdravstvenih usluga, mogućnost zapošljavanja i kvalitet posla koji mogu da nadju.\n„Važan im je odnos izmedju zarade koju mogu da stvore i troška života, takodje je bitan i osećaj pravednosti, negativna selekcija koja postoji”, kazao je Lončar.\nOn je istakao i da mladi insistiraju na transparentnosti bitnih procesa, efikasnosti administracije i osećaju bezbednosti.\nDirektor programa za cirkularne migracije „Tačka povratka” Ivan Brkljač naveo je da je direktna komunikacija sa povratnicima ustanovila da njima najveću nedoumicu predstavlja adekvatna karijerna i poslovna prilika u Srbiji.\n„Trenutno radimo na izradi administrativnih, poslovnih i društvenih vodiča za povratnike koje će im pružiti sve potrebne informacije”, rekao je Brkljač.\nOn je zaključio da treba omogućiti da cirkulacija ljudi bude jednostavnija kako bi Srbija bila deo globalnog društva.\nit sektor, visokokvalifikpvani, zanatlijeBeograd\n01. decembra 2020. u 15.03\n„cirkulacija ljudi“, diplomatski naziv za uvoz migranata.\n02. decembra 2020. u 05.11\nUnistiti frilensera! Mlad, zdrav/prav obrazovan, sta ce nam on ako nece partijsku knjizicu i da bude vodja smene motacima kablova.\n02. decembra 2020. u 08.21\nOvo sa „cirkulacijom ljudi“ je eufemizam za uvoz imigranata sa Bliskog istoka i odlazak našeg stanovništva u druge zemlje. Niko se ovamo ne vraća ako išta vredi.\n02. decembra 2020. u 09.59\nKao što su Crnogorci posle rata svi hteli da postanu direktori danas su svi postali menadžeri preko raznih Megatrenda i sličnog trenda. Kako onda makar i samo zanatlije imati? Završen Megatrend, sa 20-22 godine, odelo, tašnica i eto menadžera , direktora, ministra napredne Srbije. Platiš i budeš nešto ( da li znaš nešto nebitno je važno lako je) a za majstora treba škola, pa si kalfa a jednog dana postaneš i majstor, ko to da čeka i još mora da prlja ruke? Ovako Megatrend, partijska knjižica i već si direktor ili bar šef.\n03. decembra 2020. u 04.55\nStrucnost se ne stoce kupljenim diplomama i politickim namestanjem radnih mesta, i primenom principa “ veži konja gde ti gazda kaže“, uz relativizaciju znanja i iskustva onih koji ne pripadaju (partiji), kao i nacelom da svi mogu sve da rade.


„Simens“ modernizuje prugu na Koridoru 10 › Made-in-Germany.rs\nNa deonici Koridora 10, koju gradi Italijanski konzorcijum „Armatori Ferroviari“, stručnjaci kompanije „Simens“ postavili su stubove za kontaktnu električnu mrežu dvokolosečne pruge Gilje-Ćuprija-Paraćin.\nKako je objasnio odgovorni izvođač radova na pruzi Željko Marković, uz izgradnju električne mreže, „Simens“ je zadužen i za rekonstrukciju i modernizaciju signalno-sigurnosnih telekomunikacionih i energetskih postrojenja, prenosi agencija „Tanjug“.\n„Železnice Srbije“ i kompanija „Simens“ potpisale su krajem septembra prošle godine ugovor za nabavku opreme za izvođenje radova na rekonstrukciji i modernizaciji električnih postrojenja na ovoj deonici, čija je vrednost 11.850.000 eura. Ugovorom je predviđena isporuka opreme i izvođenje radova na modernizaciji signalno-sigurnosnih i telekomunikacionih uređaja, kao i postrojenja elektrovuče.\nReč je o deonici pruge dužine 10,5 kilomatara, predviđene za brzine voza od 160 kilometara na sat, na kojoj bi ovi radovi trebalo da budu gotovi do 30. juna. Projekat je finansiran iz kredita Evropske investicione banke, a investitor su „Železnice Srbije“.


OTP Banka inovativna i posvećena potrebama klijenata\nNOVI SAD – OTP Banka Srbija posle integracije nastavlja sa razvijanjem inovativnih bankarskih proizvoda i kreiranjem jedinstvenih rešenja prema potrebama svakog klijenta.\nDanas je saopšteno da na tržištu faktoringa zauzima približno 40 odsto učešća.\nDirektor odeljenja za prodaju usluga globalnog transakcionog bankarstva Rada Savić izjavila je da posle završene integracije OTP Banka nastavlja da neguje iste vrednosti.\n“ I dalje zauzimamo lidersku poziciju u faktoringu, posedujemo visok nivo ekspertize i iskustva, a nema sumnje da će i ubuduće upravljanje tokovima novca ostati jedan od glavnih izazova u privredi“, izjavila je ona.\nDodala je da klijenti iz malih i srednjih preduzeća mogu na jednostavan način da dođu do likvidnih sredstava i naplate svoja potraživanja ustupanjem istih banci pre roka dospeća.\nOna je istakla da je odobrenje faktoringa brže i da su uslovi često povoljniji u odnosu na kreditne proizvode.\n„Kada je reč o velikim preduzećima, klijenti se najčešće odlučuju za uslugu obrnutog faktoringa, gde banka isplaćuje obaveze klijenta prema njegovim dobavljačima odmah po fakturisanju, a naplaćuje se od klijenta u dogovorenim rokovima plaćanja“, objasnila je ona.\nSavić je istakla da je OTP Banka jedna od najinovativnijih banaka na srpskom tržištu.\n„Prepoznati smo po naprednim uslugama elektronskog poslovanja, nudimo i mogućnost prihvatanja platnih kartica na web sajtu klijenta: e-commerce uslugu“, istakla je ona.\nKako je navela za osam meseci ove godine sprovedeno je 3,5 miliona transakcija.\nE-commerce omogućava online prodaju proizvoda i usluga kroz prihvatanje uplata platnim karticama na sajtu korisnika, a usluga je automatizovana i dostupna 24 časa dnevno za kupce iz celog sveta. „Ponuda predstavlja matičenje kompanije i aktivaciju e-commerce usluge, kao i integraciju aplikacije na strani Banke. Kada je reč o plaćanjima platnim karticama na sajtu, u primeni je 3D Secure tehnologija koja je usklađena sa najvišim važećim standardima i obezbeđuje sigurnost vlasnicima kartica“, istakla je Savić.\nUsluga Hal E-Banking omogućava pripremu, izdavanje, slanje i prijem, te plaćanje isključivo u elektronskom formatu kroz standardni sigurnosni kanal.\n„Ovo je veoma korisna funkcionalnost u okviru keš menadžmenta, a na mesečnom nivou imamo i više od 20.000 e-fakutura“, istakla je Savić.\nOna navodi da je OTP Banka klijentima omogućila i najsavremenije načine upravljanja ličnim finansijama, od kojih su neki uvedeni u jeku pandemije.\n“ OTP je godinama unazad pionir u ovoj oblasti, a dokaz za to jeste podatak da banka ima više od 400.000 digitalnih korisnika“, istakla je Savić.\nDodala je da banka ima timove za svaki od segmenata potrebe klijenata jer želimo da bude partner na kog klijenti mogu da se oslone u svakom trenutku.\nOTP Banka saopštila je da je posle majskog završetka bankarske integracije u Srbiji nastavila da beleži uspehe na različitim poljima rada.\nSaopšteno je da je pored godišnjeg rasta kredita od 15 posto u 2020. godini postala prva u Srbiji po tržišnom učešću u ovom segmentu a da je druga najveća banka po veličini aktive.


Students2Students: Danski jezik 101 - Studije budućnosti\nStudents2Students: Danski jezik 101\nAko se pitate šta znači Students2Students, to znači da Studije budućnosti čine sjajni ljudi koji dolaze sa različitih fakulteta i sa sobom nose mnoštvo interesovanja, pasija i znanja koja dolaze iz razičitih oblasti koje ih inspirišu. Ideja ove celine Studija budućnosti jeste da pruži priliku studentima da budu u ulozi predavača i svojim predavanjem zainteresuju ostale studente i studentkinje.\nPrvo predavanje u okviru S2S programa održala je Sanja Stefanjesko čije predavanje je nosilo naziv Danski jezik 101. Kao filološkinja koja već iza sebe ima niz prevedenih knjiga sa danskog i norveškog jezika, Sanja je želela da upozna svoju generaciju sa danskim jezikom, njegovom istorijom, ali i samom kulturom Danske. Studenti su naučili najosnovnije fraze danskog jezika i dobili inspiraciju da sa učenjem nastave. Draga Sanja, tusind tak! :)\nOno što prethodi studentskim predvanjima jeste Students2Students pič veče i to je prva faza u ovim peer to peer predavanjima, gde budući predavači prezentuju svoje ideje u obliku kratkih pičeva. Nakon prezentacija na najšire teme od istraživanja gljiva, uticaja novih digitalnih medija na tradicionalnu kulturu i zapise narodne muzike, veštačke inteligencije, zanimljivosti vezanih za EU integracije, strukturalne ekonomije, izučavanja jezika i kulture, ostali studenti su glasali za najzanimljivije teme o kojima bi želeli da saznaju više. Tako je 28. generacija naučila osnove danskog jezika, a uskoro će imati priliku da čuje i predavenje našeg Lazara Ivanovića na temu „Nova strukturna ekonomska teorija: kritičko preispitivanje”.\nStudents2Students program predavanja je deo vannastavnih aktivnosti na jednogodišnjem programu neformalnog obrazovanja Studije budućnosti koji Beogradska otvorena škola organizuje već 28 godina. Program uključuje četiri modula predavanja na najraznovrsnije teme, program prakse, Alumni2Students program mentorstva, izradu završnog rada i brojne vanansatavne aktivnost.


Fudbal: Super liga Srbije, 11. kolo - Dan u Beogradu\nKatarina Vidaković 20. septembar 2017. Sport Postavite komentar\nNa drugim gradskim stadionima, takođe, biće prilike za fudbalsko popodne i veče – na još tri terena mečeve igraju četiri beogradske ekipe.\nPrvi će, u nedelju u 15 časova, fudbaleri Zemuna dočekati tim Spartaka, sa teškim zadatkom da pokušaju da urade najviše što se može protiv raspoloženih Subotičana, trenutno četvrtih na tabeli.\nSledi, od 17 časova na stadionu „Rajko Mitić“, utakmica Crvena zvezda – Vojvodina. Zgusnut raspored za „crveno-bele“ i nešto više odmora u prethodnom periodu za konkurente – okolnosti su da se odmeri ko je u boljoj formi. Podsetimo, prošle nedelje su izvučeni parovi šesnaestine finala Kupa Srbije za sezonu 2017/18. Prve utakmice igraju se danas (20. septembra), pa će Vojvodina odigrati meč sa Dinamom iz Pančeva. Istovremeno, „crveno-beli“ imaju obavezu da se u Čačku sastanu sa Borcem u zaostaloj utakmici Super lige.\nFudbaleri Borca u nedelju dolaze u Beograd. Utakmica sa Čukaričkim počinje u 19 časova.\nU isto vreme startuje i meč na Banjici, u kojem Rad na svom terenu dočekuje fudbalere Partizana.\nPomenimo još jednu utakmicu šesnaestine finala Kupa, beogradskih rivala iz Super lige. Danas (20. septembra) u 15.30 časova fudbaleri Zemuna u Zemunu igraju sa ekipom Rada.\nRaspored utakmica 11. kola\nZemun – Spartak… 15.00\nCrvena zvezda – Vojvodina… 17.00\nČukarički – Borac… 19.00\nMladost – Voždovac… 19.00\nNapredak – Mačva… 19.00\nRad – Partizan… 19.00\nRadnički – Javor Matis… 19.00\nRadnik – OFK Bačka… 19.00\nTagovi11. kolo derbi fudbal kup srbije sport super liga\nPrethodni Del Arno Band u Božidarcu: Još uvek ima nade\nSledeći 54. Beogradski međunarodni susreti pisaca


In Store | Srbija | Beohemiju preuzela češka kompanija Central European Industries\nKompanija Central European Industries (CE Industries), Češka i Preston Holding, Srbija, dosadašnji vlasnik Beohemije, potpisali su danas u Privrednoj komori Srbije Ugovor, povodom preuzimanja Beohemije od strane češke kompanije.\nMilun Trivunac, savetnik predsednika PKS pohvalio je nameru češke kompanije da investira u Srbiju i istakao da Češka i Srbija tradicionalno imaju dobre bilateralne i trgovinske odnose. Nova investicija doprineće daljem uspešnom razvoju Beohemije i osvajanju tržišta jer je češka kompanija kredibilan i stabilan partner, što je u ovakvoj vrsti transakcija i najvažnija stavka. To garantuje uspeh investicije ,rekao jeTrivunac.\nDavor Milićević, predsednik kompanije Preston Holding istakao je da će uz know-how i finansijsku podršku češkog investitora Beohemija, koja već uspešno posluje u zemljama regiona i na tržištima Austrije, Severne Italije i Slovenije, ojačati svoju poziciju i dobiti pristup potrošačima Srednje i Jugoistočne Evrope.\nRoman Kratohvil iz CE Industries iskazao je zadovoljstvo što se kroz ovu investiciju nastavlja tradicionalno dobra saradnja srpske i češke privrede: Kompanija Beohemija je prepoznata kao odlična baza za širenje poslovanja, povećanja udela na postojećim kao i razvoj novih tržišta.\nČeška je među 10 najvažnijih investitora u Srbiji, a novom investicijom dodatno ojačava poziciju, ukazao je Tomaš Kuhta, ambasador Češke u Srbiji, navodeći da je „u prošloj godini vrednost trgovinske razmene premašila 1,2 milijarde eura, a očekujemo da ova godina donese još bolje rezultate“.\nCentral European Industries je moderan industrijski holding sa visokom dodatom vrednošću u oblasti energetike, teškog inženjeringa i reciklaže materijala. Obuhvata petnaest kompanija sa više od 2.000 zaposlenih i prometom većim od 200 miliona evra. Ova investicija predstavlja priliku da Beohemija pozicionira svoje proizvode u industriji deterdženata i kućne hemije u Centralnoj i Jugoistočnoj Evropi, navodi se u saopštenju.


Vi ste ovde: Početna Aktuelnosti Pritisci na pravosuđe: Zaplašene sudije i tužioci i šapate političara osluškuju\nDatum: 05 jul 2016\nNa konferenciji za medije na kojoj je u junu 2014. godine najavio smenu četiri načelnika policijskih uprava, premijer Srbije Aleksandar Vučić označio je Dragoslava Kosmajca kao “najvećeg narko dilera u Srbiji”. Vučić je tada rekao da je reč o osobi čije ime niko ne sme da izgovori i da je svima već poznato za veze Kosmajca i pripadnika policijskih i drugih službi.\nNovembra te godine Kosmajac je uhapšen, ali ne zbog trgovine drogom već zbog sumnje o poreskoj utaji, zloupotrebi položaja podstrekavanjem, prevari, protivpravnom zauzimanju zemljišta i falsifikovanju isprave. U nekim medijima su ga čak prozvali “srpskim Al Kaponeom”.\nU jesen 2015. godine, Više javno tužilaštvo u Beogradu optužilo ga je da je nezakonito postao vlasnik parcele od oko 7,5 ari. Optužnica je vraćena na dopunu i prošlog meseca ponovo podignuta, ali još nije potvrđena. Druga optužnica, iz maja ove godine, Kosmajca tereti da je utajio oko 4.000 evra poreza, ali je istog meseca odbijena jer je Prvi osnovni sud u Beogradu utvrdio da je reč o mogućem prekršaju, a ne o krivičnom delu. Prvo osnovno javno tužilaštvo žalilo se na ovu odluku.\nSlučaj Dragoslava Kosmajca nije jedini primer iz proteklih godina kada su najviši državni funkcioneri iz ranijih i aktuelne vlasti najavljivali hapšenja, prejudicirali ishode istraga i davali ocene da je učinjen novi veliki korak u borbi protiv korupcije i organizovanog kriminala. Rezultati, za sada, uglavnom nisu u skladu s najavama.\nU policijskoj akciji “Rezač” iz decembra 2015. godine uhapšeno je 80 osoba, među kojima i bivši ministar poljoprivrede Slobodan Milosavljević sa saradnicima, zbog sumnje da su državu oštetili za oko 7,8 milijardi dinara. Do kraja februara svi uhapšeni su pušteni iz pritvora, a MUP je do sredine juna protiv 93 osobe podneo 17 krivičnih prijava.\nBez pravosnažnih presuda za sporne privatizacije\nO slučajevima takozvane '24 sporne privatizacije' i prodaje preduzeća u državnom vlasništvu predstavnici vlasti su često govorili kao da su već okončani. Prema podacima s kraja maja, Tužilaštvo za organizovani kriminal je u četiri slučaja utvrdilo da nije počinjeno krivično delo, dok su ostale uglavnom još bile u fazi istrage. Ni u jednom od predmeta nije doneta pravosnažna presuda, a počelo je tek pet suđenja.\nNakon ove akcije, ministar unutrašnjih poslova Nebojša Stefanović, rekao je da su dokazi vrlo čvrsto i temeljno prikupljani „da se sutra opet ne bi dešavalo kao nekada u prošlosti da se razmišlja o tome da li postoje dovoljno dobri dokazi, da li će oni biti oslobođeni, da li će protiv njih biti podnete optužnice ili će to sve pasti.“\nNa konferenciji za novinare je izjavio i da je posle opsežne istrage prikupljeno dovoljno dokaza i da očekuje „da će tužilaštva i nadležni sudovi uraditi dobro svoj posao u nastavku krivičnog postupka i da ćemo imati sve presude“.\nMinistar Stefanović nije pristao da razgovara sa novinarkom Centra za istraživačko novinarstvo Srbije (CINS).\nIzjave političara i funkcionera stavljaju teret na tužilaštva i sudove koji treba da postupaju u predmetima u kojima je krivac već označen i u javnosti postoji privid da je slučaj već rešen.\nSlađanka Milošević, predsednica Sindikata pravosuđa Srbije, kaže da kada izostane očekivani ishod, stvara se mišljenje kako su tužilaštvo i sud korumpirani, a da je policija odradila svoj posao. Ona objašnjava da je pravilo da tužilaštvo daje nalog policiji za prikupljanje podataka, ali da može da postupa samo po onome što policija navede u krivičnim prijavama.\nGoran Ilić, zamenik Republičkog javnog tužioca, kaže da je problematično kada hapšenja najavljuje ministar i da to odaje utisak da je sve motivisano političkim razlozima, iako najčešće nije tako.\n“Onog trenutka kada tužilac preuzme rukovođenje postupkom, ministar čak nema ni saznanja niti bi smeo da ima saznanja o toku postupka, osim u situaciji kada postoji pritužba tužioca na nepostupanje policajca”, objašnjava Ilić.\nU Izveštaju o stanju u pravosuđu iz marta 2016. godine Savet za borbu protiv korupcije je kao jedan od najvećih problema izdvojio pritiske na tužioce i sudije koji preko izjava političara dobijaju uputstva i upozorenja šta moraju da rade.\nU nedavno objavljenom godišnjem izveštaju Zaštitnika građana Saše Jankovića, takođe se navodi kako postoji “snažna percepcija, koju je teško materijalno dokumentovati, da su sudska i tužilačka funkcija pod snažnim uticajem političke vlasti”.\nSavet i Zaštitnik građana kao primer navode bivšeg predsednika Specijalnog suda u Beogradu Vladimira Vučinića koji je predsedavao sudskim većem u postupku protiv Miroslava Miškovića. Nakon odluke da privremeno vrati pasoš Miškoviću, Vučinić je doživeo brojne pritiske, zbog čega je na kraju prešao u advokate.\nVučinić za CINS kaže da bi ponovo doneo istu odluku i da se vodio zakonom i načelom pretpostavke nevinosti. Ne krije razočarenje što ga je veoma malo kolega podržalo, dodajući da je to možda bila prilika da se pokaže integritet.\n„Mislim da postoji strah. To treba reći javno. Oseća se“, kaže Vučinić.\nMediji kao prenosilac poruka vlasti\nMiroslav Mišković je danima bio na naslovnicama tabloida i političari su ga često navodili kao primer borbe protiv korupcije. U junu je nepravosnažno osuđen na pet godina zatvora zbog pomaganja sinu Marku u utaji poreza, ali je oslobođen optužbe za korupciju, odnosno, zloupotrebu položaja.\nMiodrag Majić, sudija Apelacionog suda u Beogradu, kaže da mediji nekritički prenose stavove jakih političkih figura o tome kako treba da izgleda određeni sudski postupak, a pravosuđe je ponekad podložno toj vrsti pritisaka.\n“Mediji su već dugo vremena glavni prenosilac poruka izvršne vlasti svima ostalima o tome kako treba da se vladaju, pa i kako treba da odlučuju. (...) Da sa ove druge strane nema dovoljno podložnog sudstva i tužilaštva da primi takve instrukcije, ne bi to bilo tako jednostavno”, dodaje Majić.\nPrema rečima Vladimira Vučinića, zvaničnici uopšte nemaju ovlašćenja da komentarišu postupke koji su tek na početku:\n„Sve te izjave, posebno ako dolaze od čelnih ljudi u ovoj državi, svakako da mogu da utiču na svakoga ko dođe u dodir sa tim predmetom: od policije, tužilaštva, pa na kraju suda.“\nDecenijska istraga bez potvrđene optužnice\nProtiv Bogoljuba Karića, koji je u bekstvu, već deceniju se vode istrage zbog sumnji da je zloupotrebio položaj i naneo štetu kompaniji Mobtel, u kojoj je država bila jedan od suvlasnika. Optužnica do danas nije potvrđena, a Viši beogradski sud je poslednju, izmenjenu, u aprilu vratio Višem javnom tužilaštvu da donese naredbu o dopuni istrage.\nZamenik tužioca u Trećem osnovnom tužilaštvu u Beogradu Nenad Stefanović objašnjava da neki postupci mogu da budu i ubrzani zahvaljujući pritiscima javnosti.\n“Ovi predmeti gde nemate pritisak javnosti i nemate pritisak toliko medija, osim advokata kojima se stvarno žuri, to su predmeti koje ne znam kako će se (završiti)”, kaže Stefanović.\nCINS je nedavno objavio istraživanje koje pokazuje da veliki broj suđenja u krivičnim postupcima traje predugo, a često ih prate odlaganja ročišta, nedolasci svedoka i izmene optužnica. Na kraju 2015. godine, na svim prvostepenim sudovima u Srbiji čak 583 suđenja za krivična dela su trajala duže od deset godina.\nKada suđenja za korupciju konačno i budu okončana, kazne su uglavnom uslovne, a prema prikupljenim podacima od 2013. do kraja 2015. godine, više od pola presuda su bile oslobađajuće i odbijajuće.\nNa važna mesta dolaze ljudi po volji politike\nOsim kroz poruke u medijima, politika na pravosuđe utiče i izborom nosilaca pravosudnih funkcija. Još traju posledice neuspele reforme pravosuđa iz 2009. godine, koju je vodila tadašnja ministarka pravde Snežana Malović, kada je otpušten veliki broj sudija i tužilaca.\nU Palati pravde smeštena su tri beogradska osnovna suda i tužilaštva, kao i beogradski Viši sud te Više tužilaštvo, foto: Lazar Mrčanica\nVećina sudija koji su tada odlukom Visokog saveta sudstva ostali bez funkcije, tužili su državu i jedan deo njih već je dobio nadoknadu za vreme koje su nezakonito proveli bez posla.\nKrivična prijava zbog navodne zloupotrebe službenog položaja prilikom reforme pravosuđa i tada procenjene štete od 1,5 milijardi dinara podneta je protiv članova Visokog saveta sudstva, ali je odbačena u decembru 2014. godine. Šteta naneta državnom budžetu nikad nije utvrđena.\nTužilac Nenad Stefanović kaže da se od 2009. i 2010. godine u tužilačku organizaciju i sudsku vlast uvukao strah od toga da uvek može neka izvršna vlast da ih promeni.\n“Oni tako zaplašeni i šapate političara osluškuju”.\nJavne tužioce formalno predlaže Vlada Srbije, kojoj deo kandidata predlaže Državno veće tužilaca, a bira ih Skupština.\nTužilac Goran Ilić kaže da je izbor tužilaca propusni kanal za pritisak politike na tužilaštvo i da se biraju političkim procesom.\n“Niko ko nije po volji aktuelnoj ili svakoj drugoj vlasti ne može da dođe na neko važno mesto u javnom tužilaštvu”, kaže Ilić i dodaje da kad se to ima u vidu, drugačije vrste direktnih pritisaka i nisu potrebne „budući da na važna mesta dolaze ljudi koji su po volji politike”.\n(Izvor: CINS, autorka: Ivana Jeremić)


Svet – Страна 532 – Studio B\nGodišnja zarada krijumčara migranata šest milijardi dolara\nPolicijska agencija EU Evroplol obelodanila je da je godišnja zarada krijumčara migranata samo prošle godine bila između pet i šest milijardi dolara, te da se "veliki deo prometa" tog novca odvija ilegalnim bankarskim kanalima.\nNove žrtve u Alepu\nPoginulo je najmanje 43 ljudi u vazdušnim napadima na delove grada Alepo u Siriji, koji su pod kontrolom opozicije, za koje se pretpostavlja da su ih izvršile vladine ili ruske snage, tvrde bolnički izvori.\nZaharova odgovorila na Džonsonove optužbe o ratu u Siriji\nŠef britanske diplomatije Boris Džonson optužio je Rusiju da odugovlači sa ratom u Siriji i da pogoršava situaciju u toj zemlji, na šta je portparolka Ministarstva spoljnih poslova Rusije Marija Zaharova odgovorila da su te optužbe umesnije na račun Londona kada je reč o ratu u Iraku.\nBoston: Šestoro izbodeno u blizini koledža\nŠest osoba izbodeno je nožem i flašama rano jutros na ulici u blizini kampusa koledža "Emerson" u Bostonu, saopštila je bostonska policija, prenosi "Boston Gloub", koji navodi da su dvojica osumnjičenih napadača u bekstvu.\nPucnjava na koledžu u Ilinoisu\nU kampusu Univerziteta u Ilinoisu u SAD, došlo je do pucnjave, a kako navodi Raša tudej nepoznata osoba je najverovatnije ispalila devet hitaca, nakon čega je pobegla.\nUhapšen napadač iz tržnog centra u Berlingtonu\nAmerička policija uhapsila je u subotu uveče osumnjičenog za pucnjavu u tržnom centru u gradu Berlingtonu u državi Vašington, u kojoj je ubijeno pet osoba, saopštile su vlasti, dodavši da u trenutku hapšenja on nije progovorio ni reč i "izgledao je kao zombi", javlja danas AP.\nMerkel: Evropi potrebni novi dogovori o vraćanju migranata\nEvropa mora da obezbedi dodatne dogovore sa trećim zemljama o vraćanju migranata, koji ne ispunjavanju zahteve za azil, poručila je danas nemačka kancelarka Angela Merkel nakon samita o izbegličkoj krizi u Beču.\nOrban za „džinovski grad izbeglica“ na obalama Libije\nPremijer Mađarske Viktor Orban je nakon samita o izbegličkoj krizi u asutrijskoj prestonici Beču, na kojem su učestvovali šefovi država i vlada koji su njome pogođeni, izjavio da Evropska unija mora da postigne s Egiptom sporazum sličan onom koji je već postigla sa Turskom.\nSrpski konzul – Stradali građevinci u Moskvi nisu državljani Srbije\nPucnjava u tržnom centru u Berlingtonu, umrla i peta žrtva\nU gradu Berlingtonu u američkoj državi Vašington u petak uveče došlo je do pucnjave u jednom tržnom centru pri čemu su ubijene četiri ženske osobe, a teško ranjeni muškarac je u međuvremenu preminuo.


Gestacijski dijabetes čimbenik rizika za poslijeporođajnu depresiju / Vijesti - Cybermed.hr\nGestacijski dijabetes čimbenik rizika za poslijeporođajnu depresiju\n24.01.2017. 14:55 24.01.2017. 13:34\nGestacijski dijabetes i prethodna epizoda depresije mogu povećati rizik od razvoja poslijeporođajne depresije u žena koje po prvi puta postaju majke, ukazuje istraživanje provedeno u Švedskoj na više od 700.000 žena.\nValja istaknuti da gestacijski dijabetes, sam po sebi, povećava rizik od poslijeporođajne depresije, a ukoliko trudnica ima i prethodno dijagnosticiranu depresiju, tada je rizik čak i veći. Naime, žene s gestacijskim dijabetesom i dijagnosticiranom depresijom imaju 70 posto veću vjerojatnost da će nakon poroda imati poslijeporođajnu depresiju.\nJednako tako, pokazalo se da dijabetes prije trudnoće, prijevremeni porod, mlađa životna dob, vaginalno operativno dovršenje poroda i carski rez, također, mogu doprinijeti razvoju poslijeporođajne depresije.


Sarajevo - Stranica 2 od 112 - Dnevni list Danas\nPočetna » Novo » Sarajevo » Page 2\nKomšić: Dodik i Čović napraviće veliku Srbiju i Herceg Bosnu ako im se to dozvoli\nHrvatski član Predsedništva BiH Željko Komšić izjavio je da će srpski član Predsedništva BiH Milorad Dodik i lider HDZ BiH Dragan Čović napraviti veliku Srbiju i Herceg Bosnu ako im se to dozvoli.\nZvizdić: Možda su Dodikove granice – granice 4G plus mreže\nPredsedavajući Saveta ministara BiH Denis Zvizdić izjavio je danas u Sarajevu da je granica između Srbije i BiH na Drini stara hiljadu godina i da neće biti crtanja novih mapa.\nUmesto suočavanja sa prošlošću, imamo guranje stvari pod tepih\nRat je stanje užasnog intenziteta stvarnosti, koje iz ljudi izvlači i najbolje i najgore što oni u sebi imaju.\nPiše: Jelena Diković 4. 4. 2019.\nBivši pripadnik HVO osuđen na 14 meseci za zločine nad Srbima u Brodu\nSud BiH danas je prvostepenom presudom osudio bivšeg pripadnika Hrvatskog veća odbrane (HVO) Alminka Islamovića na 14 meseci za zločine nad srpskim civilima u Brodu 1992.\nHan posle sastanka u Sarajevu: Formirati vlast što pre\nEvropski komesar za politiku susedstva i pregovore o proširenju Johanes Han izjavio je posle sastanka u Sarajevu sa članovima Predsedništva BiH i rukovodstvom Veća ministara BiH, da bi vlast trebalo što pre formirati.\nPiše: FoNet 28. 3. 2019.\nAmbasada SAD u BiH pozdravila presudu Karadžiću i pozvala sve da je poštuju\nAmbasada SAD u Sarajevu pozdravila je današnju presudu Apelacionog veća Međunarodnog rezidualnog mehanizma za krivične sudove u slučaju protiv Radovana Karadžića, navodi se u saopštenju Ambasade.\n„Presudom Karadžiću potvrđena istina o genocidnom projektu, koji je imao za cilj podelu BiH“\nStranka demokratske akcije (SDA) smatra da pravosnažna presuda prvom predsedniku Republike Srpske Radovanu Karadžiću ima istorijski značaj i nosi poruke koje je potrebno da uvaže i razumeju svi u BiH i šire.\nPrve reakcije iz FBiH: Od zahteva da presuda Karadžiću uđe u obrazovni sistem do ukidanja RS\nU prvim reakcijama stranaka iz Federacije BiH na konačnu presudu Haškog tribunala bivšem lideru Srba u BiH Radovanu Karadžiću, kojom je osuđen na doživotu robiju, ocenjuje se da je ta presuda važna za BiH, kako bi se narodi u njoj suočili sa prošlošću i okrenui budućnosti.\nLider Saveza nezavisnih socijaldemokrata (SNSD) Milorad Dodik izjavio je večeras u Sarajevu da novi Savet ministara BiH neće biti formiran do kraja marta, kako se to ranije očekivalo i da će sednica Predsedništva BiH biti sazvana kada bude postignut kompletan dogovor o formiranju vlasti na nivou BiH.\nPiše: Beta 18. 3. 2019.\nDžaferović: Hrvatska se prema BiH mora odnositi s uvažavanjem i poštovanjem\nČlan Predsedništva Bosne i Hercegovine Šefik Džaferović najavio je danas da će u državnom vrhu BiH insistirati da se do kraja razjasne tvrdnje po kojima su hrvatski obaveštajci sprovodili operaciju tajnog naoružavanja radikalnih islamista u BiH.\nPiše: FoNet 14. 3. 2019.\nBivši ministar BiH: Upad hrvatskih bezbednjaka ozbiljan alarm\nBivši ministar bezbednosti BiH Sadik Ahmetović, izjavio je, povodom informacija o vrbovanju selefija za krijumčarenje naoružanja u BiH, da nije prvi put da susedne zemlje pokušavaju međunarodno diskreditovati BiH i bošnjački narod i predstaviti je kao prostor koji je teroristička pretnja Evropi.\nBiH: Povećan broj obolelih od malih boginja\nZavod za javno zdravstvo Kantona Sarajevo obavestio je resorno ministarstvo da je na tom području, od početka godine, povećan broj obolelih od malih boginja, sa 32 na 65 obolelih.\nMinistar BiH podnosi izveštaj o okupljanju četnika u Višegradu\nTužilaštvu Bosne i Hercegovine biće dostavljen izveštaj vezan za okupljanje pripadnika Ravnogorskog četničkog pokreta u nedelju u Višegradu, potvrdio je danas ministar sigurnosti BiH Dragan Mektić.\nPiše: FoNet 11. 3. 2019.\nPredsednici SDA Bakir Izetbegović i SNSD Milorad Dodik poručili su posle sastanka, kome je prisustvovao i lider HDZ BiH Dragan Čović, da će stranke raditi na definisanju principa koji će zadovoljiti sve.\nPiše: FoNet 6. 3. 2019.\nNoj može da trči brzinom od 70 kilometara na sat.


“Intenzivno radimo s predsednicom Vlade (Anom Brnabić) na tome da nađemo najbolju meru i da izađemo građanima u susret i po tom pitanju. Ali apsolutno ne da odgovoramo na one proteste sa ulica i zahteve sa ulica”, rekao je Mali na konferenciji za novinare u Vladi Srbije.\nOn je objasnio da se ne može svaka mjera posmatrati izolovano i da je prioritet povećanje konkurentnost privrede mjerama koje će doprineti rastu privednih aktivnosti.\nOn je rekao da su cijene goriva porasle u prethodnih godinu dana, ali da je to uzrokovano rastom globalnih cijena nafte na svetskom tržištu i nije posljedica povećanja akciza.\nOn je objasnio da iz tih razloga smanjenje akciza u Srbiji nije prioritet.\n“To bi pre bili porezi koji bi se smanjivali, sve u cilju ubrzanja rasta”, rekao je on.\nDodao je da je u centru pažnje MMF-a i zaštita ugroženih grupa, kao što su siromašni poljoprivrednici koji su pod udarom povećanja cijena, ali je dodao da je takva pitanja bolje rješavati kroz socijalne beneficije. Beta\nTagovi: akcizeizbormalimmfrufvlada srbije


Za ekološke projekte u Srbiji u ovoj godini planirano 5,36 milijardi dinara. – RADIO TELEVIZIJA BOR\nZa ekološke projekte u Srbiji u ovoj godini planirano 5,36 milijardi dinara.\nSRBIJA, BOR – Nacionalni budžet za zaštitu životne sredine za 2015. godinu iznosi 5,09 milijardi dinara, a uključujući sredstva donacija i IPA fondova, on iznosi 5,36 milijardi dinara. Budžet celog Ministarstva poljoprivrede i zaštite životne sredine za ovu godinu je 41,3 milijarde dinara. Za ekološke projekte i programe u borskoj opštini u prethodnoj godini bilo je predviđeno oko 180 miliona dinara. Iz lokalne kase finansirana je kontrola kvaliteta vazduha i vode iz javnih česama i iz seoskih vodovoda. Značajna sredstva izdvojena su za zamenu stolarije i postavljanje termo izolacije u seoskim osnovnim školama na području opštine, a u cilju povećanja energetske efikasnosti. Subvencionisana je i izrada elaborata o rezervama podzemnih voda i o zonama sanitarne zaštite izvorišta pijaće vode koji su u ingerenciji JKP „Vodovod“ u Boru.\nInače, za resorno Ministarstvo je u ovoj godini najznačajnije iznalaženje novog načina finansiranja sistema upravljanja otpadom i zaštite životne sredine. Ovu oblast obuhvataju zakoni o zaštiti životne sredine, o zaštiti prirode i o upravljanju otpadom. Najavljena je i reviziju dozvola za upravljanje otpadom u skladu sa izmenama Zakona o upravljanju otpadom. Očekivanja su da će se revizija obaviti sredinom ove godine. Od 2010. godine do danas izdato je 1.700 dozvola za upravljanje otpadom, od čega je petina izdata operaterima koji imaju uspostavljen sistem za sakupljanje, transport i privremeno skladištenje, tretman i reciklažu.\nMinistarstvo poljoprivrede i zaštite životne sredine Srbije osnovalo je i Savet za ekologiju. Oblasti kojima će se ovo savetodavno telo baviti biće sistemi zaštite i unapređenje stanja vazduha, voda, zemljišta u Srbiji.\nSavet će razmatrati i upravljanje hemikalijama i biocidnim proizvodima, ali i sprovođenje međunarodnih konvencija i direktiva, kao i unapređenje međunarodne saradnje i razvoj nacionalnih i međunarodnih projekata iz oblasti ekologije.\nČlanovi Saveta su predstavnici Srpske akademije nauka i umetnosti, profesori Beogradskog univerziteta, Zavoda za zaštitu prirode, Grada Beograda, ali i predstavnici privrednih komora koji su angažovani na terenu u oblasti zaštite životne sredine. Oni će davati sugestije, primedbe i predloge na predložene mere i aktivnosti i olakšati EU integracije u oblasti ekologije.\n[iframe frameborder=“0″ width=“480″ height=“270″ src=“//www.dailymotion.com/embed/video/x2f4x9d“ allowfullscreen ]\nTags: eko-budzet, ekobudzet\nPrevious Preduzetnike najviše zanimaju trgovinske radnje, najmanje proizvodnja\nNext Otpisano 12 miliona dinara na ime kamata po istoimenom zakonu


Dačić: Mi, socijalisti, smo najstariji srpski politički brend\nPredsednik SPS Ivica Dačić čestitao je Dan partije svim članovima i simpatizerima socijalista, uz poruku da su socijalističke vrednosti u osnovi naše državnosti.\nDačić je podsetio da je SPS osnovana pre 29 godina, 17. jula 1990. godine, na temeljima svih preteča socijalističkih i komunističkih ideja.\nNaveo je da se ideologija stranke zasniva na borbi za prava radnika, seljaka, omladine, >> Pročitaj celu vest na sajtu Radio Televizija Vojvodine << penzionera, za jednakost polova, besplatno školstvo i zdravstvo, dostojanstven život svih građana.\n"Mi, srpski socijalisti 21. veka, stojimo postojano, na stazi koju su utabali najbolji ljudi u novijoj istoriji našeg roda. Nadahnuti smo idealima koji spajaju najnaprednije ljude čovečanstva. Niko u Srbiji nema takvo nasleđe, niti takve stručne, iskusne, odgovorne, posvećene ljude za svaki zadatak i posao", naveo je Dačić u čestitki.\nOn je dodao da su socijalističke vrednosti u osnovi naše državnosti, a da su "socijalisti najstariji srpski politički brend".\nDačić je poručio i da "ne postoji politička snaga u srpskom narodu sa dubljim korenima od SPS".\n"Uvek smo bili i danas smo baš tamo gde je i trebalo da budemo deleći sudbinu onih zbog kojih i postojimo. Hvala vam što ste svih godina verovali i podržavali nas u teškim i srećnim trenucima. Mi ćemo i dalje nastaviti borbu za jedine prave ideale - za socijalističke vrednosti", zaključio je Dačić.\nDanas: Dačić povodom Dana SPS-a: Nema političke snage sa dubljim korenima u narodu od socijalista\nMondo: Dačić slavi Dan SPS-a:Mi smo najstariji politički brend\nDanas: Mladi najviše koriste internet za društvene mreže i “četovanje”


Da li i kako migrantska kriza utiče na bezbednost građana/ki Subotice?\nJelena Šapić i Filip Stojanović, članovi CENTRA, su u ponedeljak, 13. februara 2017, održali dva sastanka sa predstavnicima lokalne samouprave i civilnog sektora. Oni su razgovarali o lokalnoj bezbednosti i uticaju migrantske krize na bezbednosnu dinamiku u Subotici. Ova dva sastanka su održana uz podršku Kancelarije za mlade grada Subotice.\nNa osnovu podataka prikupljenim kroz sastanke, istraživački tim će pripremiti policy brief o ovim temama koji će biti predstavljen na panel diskusiji u martu ili aprilu 2017. godine. Panel diskusiji će prisustvovati narodni poslanici sa prebivalištem u Subotici, učesnici sastanaka i predstavnici Misije OEBS u Srbiji.\nOve aktivnosti se održavaju u okviru projekta ,,Lokalna bezbednost i narodni poslanici/e" koji predstavlja nastavak Centrovog projekta iz 2015. godine o bezbednosti mladih. Novina ovogodišnjeg istraživanja je raznolikost tema - pored bezbednosti mladih (Novi Pazar), Centar se ove godine bavi i migrantstkom krizom i rodno-zasnovanim nasiljem (Kraljevo). Projekat je pordržan od strane Odeljenja za demokratizaciju Misije OEBS u Srbiji.


PITALI SMO Predraga Jankovića iz kompanije Zorka Keramika: Zašto rastu cene podnih obloga? - PODOVI\nZanimljivosti PITALI SMO Predraga Jankovića iz kompanije Zorka Keramika: Zašto rastu cene podnih...\nGrađevinska industrija od početka godine je pod snažnim pritiskom rasta cena građevinskog materijala. Za pojedine proizvode cena se čak udvostručila, a kako navode trgovci materijalom, ovakav skok cena za kratko vreme ne pamte još od kriznih devedesetih godina prošlog veka. Globalna nestašica materijala uzrokuje, pored skoka cena na tržištu i izazove u proizvodnji i distribuciji, utičući na dogovorene rokove isporuke na projektima.\nUpravo ta situacija direktno utiče i na tržište podnih obloga. Predrag Janković, brend menadžer u kompaniji Zorka Keramika je za naš časopis prokomentarisao kako sve ovo utiče na njihovo poslovanje.\nFoto: Zorka Keramika d.o.o. / Marble Statnario 25×75\nZorka Keramika posluje godinama u okvirima svojih proizvodnih kapaciteta, prateći trend svetskog tržišta na pogledu dizajna i kvaliteta. Shodno tome poslovanje je na stabilnom nivou, uz svakodnevno unapređenje i poboljšanje procesa. Velika potražnja za građevinskim materijalima usled porasta gradnje dovela je do jedne značajne razlike na tržištu kod mnogih materijala, pre svega onih koji su u poslednjih godinu do godinu i po zavisni od uvoznih komponenti koje čine većinski deo resursa koji je u upotrebi.\nKao vlasnici svojih procesa i rudnika iz kojih stiže oko 90% sirovine koje čine keramičku pločicu, nismo menjali cene naših proizvoda, gde se i dalje postavlja pitanje skoka cena energenata, koji u velikom udelu učestvuju u proizvodnim procesima. Tim Zorka Keramike i višedecenijsko partnerstvo sa vodećim distributerima u zemlji i regionu, za rezultat ima dobre prodajne rezultate u skladu sa planiranim, bez obzira na situaciju na svetskom nivou.\nPrethodni tekstPod kao glavni ukras prostora\nSledeći tekstElektrično podno grejanje u stambenim i poslovnim zgradama


RTCG - Radio Televizija Crne Gore - Nacionalni javni servis :: Svijet :: Britanija da vrati Grčkoj skulpture stare 2.500 godina\n19. 02. 2020. 10:02 >> 10:01 0\nNacrt plana Evropske unije za pregovore sa Velikom Britanijom o odnosima poslije Bregzita sadrži i zahtjev da London vrati Grčkoj drevne skulpture koje su odnijete iz Atine u 19. vijeku.\nU dokumentu u koji je Rojters imao uvid, navodi se da se od Velike Britanije traži "vraćanje ili restitucija nezakonito odnijetih kulturnih objekata u zemlje porekla", ali se ne precizira na koje se predmete to odnosi.\nNeimenovani diplomata Evropske unije rekao je, međutim, da je taj pasus dodat na zahtjev Grčke, koju su podržali Italija, Španija i Kipar. On je dodao da je EU zabrinuta i zbog mogućnosti ilegalne trgovine artefaktima preko londonskih aukcijskih kuća.\nLondon i Atina već više godina vode borbu oko mermernih skulptura iz Partenona starih 2.500 godina, koje je u 19. vijeku, dok je Grčka bila pod otomanskom vlašću, iz Atine odnio tadašnji ambasador Ujedinjenog Kraljevstva u Carigradu lord Elgin.\nBritanska vlada je prošle godine još jednom odbila zahtjev Atine da vrati skulpture sa Akropolja, koje se danas nalaze u Britanskom muzeju u Londonu. Grčka ministarka kulture Melina Merkuri izjavila je prošlog mjeseca da pokreće kampanju za povratak skulptura i dodala je da očekuje veću podršku evropskih partnera.\nU Britanskom muzeju tvrde da je Elgin dobio mermerne skulpture, koje su krasile hram Partenon iz petog vijeka prije nove ere, na osnovu legalnog ugovora sa Otomanskom imperijom, dok Grčka smatra da su one ukradene.\nVelika Britanija Grčka


Sanel Ćehić debituje u TCR Istočna Evropa: Čast mi je što sam prvi Bosanac na internacionalnoj automoblističkoj sceni - Serbiaring\nSanel Ćehić debituje u TCR Istočna Evropa: Čast mi je što sam prvi Bosanac na internacionalnoj automoblističkoj sceni\n04/08/2021 Jelena-Katarina Mitrović TCR, Vesti 0\nAutomobilista iz Bosne i Hercegovine Sanel Ćehić (34) novo je ime na TCR sceni.\nOn će predstojeće sezone debitovati u TCR Istočna Evropa, sa “audijem RS3 LMS” i prvi je takmičar u istoriji iz ove, nama susedne zemlje koji će se pojaviti na internacionalnoj automobilističkoj sceni.\n“Rođen sam u Velikoj Kladuši, ali sam se sa tri godine preselio u Austriju. Poslednjih osam godina živim u Nemačkoj, gde me je doveo posao. Sad sam vlasnik firme CS Kanalservis za održavanje odvodnih cevi u Pasauu”, kaže Ćehić za naš portal.\nLjubav prema auto-sportu osetio je još kao sasvim mali. Sa 15 godina je kupio svoj prvi automobil, “opel kalibru”, i željno iščekivao trenutak kada će dobiti vozačku dozvolu.\n“Kao dečak sam neprestano išao na karting, sticao iskustvo i osećaj za brzinu. Životni san mi je bio da jednog dana budem deo automobilističkog sveta”, nastavlja Sanel. “Moje prvo takmičenje je bila kružna trka u Banjaluci 2012. godine sa “golfom reli S60”. Sećam se, na startu je bio i Mikica Vesnić, vozio je “opel vektru”.\nBosanac je karijeru nastavio na brdskim trkama, u “subaru impreci” 2014. godine, a prvi veliki rezultat postigao je dve godine kasnije, kad je postao šampion BiH, dok je 2017. bio viceprvak.\n“Prava ljubav prema kružnim trkama rodila se 2018, kad sam upoznao Herberta Drekslera (trkao se u “poršeu” do 1998. kad je imao težak udes na GT svetskom kupu, prim. aut.). Vozio sam “opel astru OPC”, koja ima slične performanse kao TCR automobili. Posle pauze od dve godine, iskrsla je prilika da kupim “audi RS3 LMS” ekipe Bonk motorsport. Auto je, inače, kao nov, samo je dva puta vožen na testu. Posle toga sam odlučio da napravim sopstvenu ekipu CS motorsport”, otkriva Sanel.\n“Ekipa će servisirati vozilo, ići će sa mnom na trke, zajedno ćemo sticati iskustvo, a nadam se da ćemo kroz trkanje postati i prijatelji. Igrom slučaja, posle kupovine automobila, sreo sam se sa Jozefom Krenekom i tako rešio da se okušam u TCR Istočna Evropa”.\nĆehić ne krije da bi voleo da se okuša i u drugim TCR serijama.\n“Imam veliku želju da se nađem među najboljim vozačima, da vozim TCR Nemačka, Evropa, pa i WTCR, ali znam da moram da idem korak po korak. Pratim sva takmičenja, koliko imam vremena, a gledao sam i moje buduće konkurente. Jedan od uzora mi je Tom Koronel, zbog izuzetnih trkačkih sposobnosti”.\n“Plan mi je da vozim celu sezonu, kako bismo moj tim i ja stekli što više iskustva. Očekivanja mi nisu velika, bitno mi je da odvezem sve trke što je moguće bolje, sa što manje kvarova i incidenata”.\nŠto se staza tiče, Sanelu su poznati Red bul ring i Grobnik, a na Salcburgringu i Hokenhajmu je testirao novi auto.\n“Na kraju moram da dodam da smo i ja i ceo moj tim veoma ponosni na činjenicu što ćemo prvi put u istoriji predstavljati Bosnu i Hercegovinu na jednom internacionalnom automobilističkom takmičenju”, završio je Ćehić.\nPromenjen kalendar TCR Istočna Evropa: otpala Austrija, dva puta se vozi u Slovačkoj\nMercedes šestostrukim vođstvom završio DTM test u Hokenhajmu


BalkanMagazin :: Nemci prednjače po emisijama gasova sa efektom staklene bašte\nNemci prednjače po emisijama gasova sa efektom staklene bašte\nnedelja, 20. maj 2018 03:24\nOd 10 evropskih firmi - najvećih proizvođača emisija gasova sa efektom staklene bašte, čak sedam je u Nemačkoj a na prvom mestu je poljska termocentrala na uglaj Belhatov (Belchatow).\nPosle sedam uzastopnih godina smanjivanja emisije C02 su prošle godine u 31-oj evropskoj zemlji (28 zemalja EU plus Island, Lihtenštajn i Norveška), koje ulaze u sistem trgovine dozvolama emisija, odnosno, ETS, opet počele da rastu, objavila je britanska nevladina organizacija Sendbeg (Sandbag), pozivajući se na podatke Evropske komisije. U odnosu na 2016. porasle su za oko 0,3 odsto.\nTo je posledica rasta industrijskih aktivnosti, posebno železara, navodi Sendbeg.\nBrzina gradnje novih vetrenjača i solarnih elektrana nedovoljna je za bržu dekarbonizaciju enertgetskog sektora, naročito zbog porasta potražnje za električnom energijom i zbog zatvaranje nuklearnih centrala. Tokom 2017. godine je 38 odsto svih emisija C02 u energetskom sektoru poticalo iz termocentrala na ugalj, a po prvi put više od polovine tih emisija potiče od mrkog uglja, koji je u tom pogledu nadmašio kameni ugalj.\nEmisije CO2 u okviru same energetike pale su lane za samo jedan odsto. Glavni razlog tome je pad proizvodnje struje u francuskim nuklearkama, koji je na najniži nivo u ovom veku. Uz to, smanjena je i prozvodnja struje u hidrolektranama u EU. Taj pad nije mogao da nadomesti ni brzi rast proizvodnje „zelene energije“ u vetrenjačama, solarnim elektranama i centralama na bio-masu, iako je proizvodnja električne energije u sektoru obnovljivih izvora po prvi put nadmašila proizvodnju u termoelektranama u kojima se sagoreva kameni i mrki ugalj.\nOd 10 evropskih firmi - najvećih proizvođača emisija sa efektom staklene bašte, čak sedam ih je u Nemačkoj. Na prvom mestu je, međutim, poljska termocentrala na uglaj Belhatov (Belchatow), koja pripada najvećoj tamošnoj energetskoj kompaniji PGE. Na drugom i trećem mestu su nemačke termoelektrane Nojrat (Neurat) i Niderausem (Niedersausem), koje pripadaju kompaniji RWE.\nEmisije kompanija, koje spadaju u ETS, ne računajući avio-kompanije, prošle godine su porasle za 0,25 odsto i dostigle su 1,753 milijarde tona ekvivalenta CO2. Emsije u vazdušnom saobraćaju porasle su za skoro pet procenta, na 64,2 miliona tona ekvivalenta CO2 (uračunate su sve emisije na letovima koji počinju ili se završavaju unutar granica EU).\nSistem ETS, inače, „pokriva“ oko 12.000 elektrana, fabrika i avio-kompanija (tu su uglavnom svi veći proizvođači CO2) i reguliše oko 45 procenta celokupne produkcije gasova sa efektima staklene bašte u EU. ETS utvrđuje limite emisija CO2 i, istovremeno, omogućava preduzećima da, prema svojim potrebama, kupuju i prodaju emisione dozvole.\nU prvih 11 godine postojanja ETS, od 2005. do 2016. godine, procenat emisija CO2 je opadao prosečno godišnje za 2,7 odsto. Porast emisija tokom prošle godine će, verovatno, oživeti trgovinu emisionim dozvolama, koja je u međuvremenu gotovo sasvim zamrla.


23/08/2018 | 10:04\nPoreska uprava užurbano radi na razvoju najmodernijih tehnika pomoću kojih će brže otkrivati poreske prevare, utaje i velike poreske neplatiše, piše „Blic”.\nU borbu za bolju naplatu poreza biće uključeni informatičari, statističari, ekonomisti i pravnici, ali i institucije i lica izvan Poreske uprave, poput banaka, matematičara, građana, strukovnih udruženja… Usko specijalizovana odeljenja u Poreskoj upravi fokusiraće se isključivo na analizu rizika, a u akciji protiv poreskih neplatiša i skrivenih modela za izbegavanje poreza biće uključeni i inspektori poreske kontrole i poreske policije.\nMinistar finansija Siniša Mali nedavno je formirao radnu grupu koja bi trebalo da ubrza modernizaciju Poreske uprave. Prvi čovek Ministarstva finansija prethodno je okupio 12 zamenika direktora Poreske uprave, tražeći od njih ključne tačke koje otežavaju rad privrede i usporavaju privredni rast države.\nBivši direktor progovorio o tome šta je bilo i šta će biti sa niškim aerodromom\nPoreznici UPOZORILI vlasnike lokala da PRIJAVE nastupe pevača\nKomšije potpuno UKIDAJU POREZ na zarade u IT sektoru


Rukomet - Blic Online\nJovana danas slavi 39. rođendan i izgleda nikad bolje, a nekad je imala DESET KILA VIŠE i nosila kapitensku traku u jednom od najgrubljih sportova\nVoditeljka Jovana Joksimović danas proslavlja 39. rođendan, a kroz svoju karijeru može da se pohvali mnogim uspesima koji je čine jednim od najprepoznatljivijih TV lica u Srbiji. Ipak, malo je poznato da je voditeljka tri godine zaredom proglašavana za najbolju mladu rukometašicu Srbije.\nZAJEDNO BODRIMO „ORLOVE” – Lidl te vodi na evropsko prvenstvo u rukometu\nSvi potrošači koji od 9. do 27. decembra u Lidlu kupe proizvode u vrednosti od najmanje 1.500 dinara, i na sajt lidl.rs/rukomentator postave snimak kreativnog komentara rukometne utakmice, biće u prilici da osvoje jedan od 20 kompleta aranžmana za Evropsko prvenstvo u rukometu i bodre reprezentaciju Srbije.\nSIMPTOMI TROVANJA Petoro dece iz sportsko-rekreativnog centra kod Olova HITNO PREBAČENO u bolnicu\nPetoro dece koja su boravila u Sportsko-rekreativnom centru Ajdinovići kod Olova sinoć je hitno prebačeno na Infektivnu kliniku sarajevskog Kliničkog centra zbog simptoma trovanja hranom.\nAUKCIJA TRAJE DO PONEDELJKA Na prodaju dres kapitena rukometne reprezentacije BiH, novac namenjen za lečenje male Lejne (FOTO)\nDres kapitena rukometne reprezentacije BiH Mirsada Terzića stavljen je na aukciju, a novac će biti doniran za lečenje devojčice Lejne Smajić.\nNA SUĐENJU SE SMEJAO I DOBACIVAO: "LAŽE, MAJKE MI" Optuženi za pokušaj ubistva trenera godinama uteruje STRAH U KOSTI Aleksinčanima\nIvan Konstantinović (22) iz Aleksinca, koji je optužen da je 13. septembra 2018. godine u dvorištu Srednje tehničke škole "Prota Stevan Dimitrijević" u tom gradu nožem pokušao da ubije Nenada Đurića (37), predsednika Ženskog rukometnog kluba, na početku suđenja u Višem sudu u Nišu negirao je sve optužbe koje su mu stavljene na teret. Ovaj muškarac inače je jako dobro poznat i sudu i policiji u ovom gradu.\nUnčanin: Očekuju nas veoma teška gostovanja\nPauza je gotova i za rukometaše Borca M:tel. Nakon što su u prvom kolu drugog dela bili slobodni, izabranici Bojana Unčanina će u 15. kolu prvenstva BiH gostovati u Maglaju koji se osetno pojačao za nastavak sezone.\nEHF primio žalbu Rukometnog saveza BiH, otvoren postupak\nEvropska rukometna federacija (EHF) juče poslepodne je potvrdila da je stigla žalba Rukometnog saveza BiH na odluku Rukometnog suda EHF u slučaju igrača Tomislava Nuića.\nGRADONAČELNIK KAO GOLMAN Mali se oprobao na rukometnoj utakmici u OŠ "Drinka Pavlović"\nOsnovna škola "Drinka Pavlović" bila je danas domaćin revijalne rukometne utakmice između "Crvene zvezde" i "Partizana", a gradonačelnik Beograda Siniša Mali je učestvovao u utakmici kao golman.\nNesvakidašnji događaj u rukometu: Predragović postigao 19 golova u jednom meču\nSrđan Predragović, bivši rukometaš Borca, koji nastupa za Linc briljirao je u protekloj utakmici u dresu austrijskog prvoligaša.\nDirektor rukometne reprezentacije BiH: Nuić je bio na spisku predočenom delegatu i to je najvažnije\nMuška rukometna reprezentacija Bosne i Hercegovine neće igrati susrete dodatnih kvalifikacija za Svetsko prvenstvo 2019. u Danskoj i Nemačkoj, odlučila je Evropska rukometna federacija (EHF) u Beču, prihvatajući žalbu Švajcarske.\nPoluprazna Arena Zagreb na utakmci Hrvatske i Belorusije glavna je tema u hrvatskim medijima.\nRukometaši BiH slavili u Švajcarskoj, na korak od baraža\nRukometna reprezentacija BiH pobedila je večeras Švajcarsku u Sankt Galenu rezultatom 24:21.\nRukometaši BiH poraženi od Saudijske Arabije\nMuška rukometna reprezentacija Bosne i Hercegovine sinoć je u Beogradu poražena od Saudijske Arabije rezultatom 27:22 u drugom prijateljskom susretu u okviru priprema za odlučujuće susrete sa Švajcarskom u kvalifikacijama za Svetsko prvenstvo 2019. godine u Nemačkoj i Danskoj.\nDragan Marković potražuje 20 plata od Rukometnog saveza BiH\nDragan Marković, jedini selektor BiH koji je rukometnu reprezentaciju odveo na Svetsko prvenstvo, zbog nenaplaćenih dugovanja trenutno vodi sudski spor sa rukometnim savezom BiH koji je angažovao advokate kako bi osporili svoje obaveze.\nRK Izviđač naneo prvi poraz Borcu u novoj sezoni\nRukometaši Borac Mtela doživeli su prvi poraz u novoj sezoni. U derbiju sedmog kola Izviđač je u Ljubuškom savladao šampiona BIH 23:21 a na poluvremenu su imali četiri gola viška 13:9.\nUdruženje štiti rukometne klubove\nUdruženje muških rukometnih klubova Premijerlige BiH biće formirano sa ciljem da rukovodi takmičenjem i da zaštiti interese klubova.\nRasulo u Rukometnom savezu BiH\nRukometni savez Bosne i Hercegovine je ostao bez generalnog sekretara, dela radnika i poreskog broja.\nManjić sa Selkom juri Evropu\nSelkaspor, za koji nastupa pivot Velibor Manjić najprijatnije je iznenađenje u turskom rukometnom prvenstvu.\nRukometaš Borca Dejan Unčanin odličan i u 40 godini: Iskustvom pomažem timu\nDejan Unčanin i u 40 godini uspešno igra za Borac. Sa pet golova bio je najefikasniji u pobedi nad Zrinjskim (22:21).\nStart rukometne lige BiH pomeren na 23. septembar\nPočetak takmičenja u rukometnom prvenstvu Bosne i Hercegovine pomeren je za 8 dana i počeće 23. septembra, dogovoreno je na sastanku predstavnika klubova i rukovodstva Rukometnog saveza BiH u Sarajevu.


Pravo na zdravlje - Mediji\n13.06.2011 / Srpske bolnice iz srednjeg veka\nStrah od odlaska u bolnicu jedan je od najvećih srpskih strahova, a s obzirom na katastrofalne uslove u mnogim zdravstvenim ustanovama u Srbiji, ta bojazan je potpuno opravdana, pokazuje istraživanje Pressa. A tog istraživanja možda ne bi ni bilo da kolumna jednog od najvećih srpskih pisaca Vladimira Arsenijevića, koju je napisao za naš list posle izlaska sa Odeljenja grudne hirurgije KC Srbije, nije u tolikoj meri šokirala javnost i pokrenula ogromnu lavinu reakcija, poziva i komentara. Sve sa istom porukom: uslovi u mnogim srpskim bolnicama su ispod svakog ljudskog dostojanstva, a neke od najgorih ustanova nalaze se u Beogradu. Takođe, pacijenti su često ogorčeni ponižavajućim tretmanom zdravstvenih radnika prema njima.\nOn kaže da položaj pacijenata koji se nađu u bolničkoj postelji u pojedinim srpskim bolnicama izgleda kao da je preslikan sa najmračnijih stranica Dostojevskog ili Solženjicina. - Pacijent nema izbora i nemo pristaje na uobičajenu bahatost sa kojom se u Srbiji državni službenici obraćaju svojim podanicima - ističe Karađinović. Naš sagovornik kaže da Srbija nema zdravstvenu politiku.\n- Da li je iko ikada na televiziji gledao kako izgleda Institut za infektivne i tropske bolesti u Beogradu? Koliko pacijenata koji nemaju para da u državnoj bolnici plate „apartman" leži u jednoj sobi - pita Petrović. Paja Momčilov, predsednik Odbora za zdravlje i porodicu Skupštine Srbije, kaže da je poznato da smeštajni uslovi u nekim elitnim ustanovama srpskog zdravstva ne odgovaraju standardima savremene medicine.\nVioleta Nedeljković , Press\npravonazdravlje.com | pravo.zdravlje@gmail.com


Predsednica Koordinacionog centra Vlade Srbije za Kosovo i Sanda Rasskovich Ivich izjavila je u nedelju vecce da ona govori "u ime drzzave i liccno" i ocenila napade u vezi sa "otkrivanjem" drzavne strategije za tu pokrajinu "zaccudujuchim".\nPredsednik Srbije Boris Tadich je nessto ranije rekao da je Sanda Rasskovich Ivich saopsstila izmenjene forme onoga ssto je on sa predsednikom Vlade Srbije Vojislavom Kosstunicom "oblikovao kao zajedniccku politiku Srbije".\n"Neki delovi plana su takticckog i strategijskog karatkera, i apsolutno nisu za iznossenje u javnost ovog trenutka", rekao je Tadich i upitao u ccije je ime ona to uradila. U izjavi dostavljenoj agenciji Beta, Sanda Rasskovich Ivich navodi da\n"drzzava nema razloga da krije svoj stav, niti je jasno od koga taccno bi trebalo da ga sakrije". Sanda Rasskovich-Ivich ranije je izjavila da formula "visse od autonomije, manje od nezavisnosti" podrazumeva da Srbiji "pripadne\nsuverenitet, a Kosovu izvrssna, zakonodavna i sudska vlast".